БЕРЕНСЕ ТЕАТР ҺАБАНТУЙЫ\n2016 йылдың 19 июнендә Башҡортостандың Иглин районында беренсе "Театр һабантуйы" уҙғарыласаҡ. Йола буйынса, һабантуй - ул бөтә баҫыуҙарҙа сәсеү эштәре тамамланыуын күҙ алдына килтерә. Ә инде "Театр һабантуйы" 2015-2016 йылдың театр миҙгеленең тамамланыуына йомғаҡтар яһауы булып тора.\nЙыш ҡына күп репетициялар, спектаклдәр, оҙайлы гастролдәр булыу сәбәпле, актерҙар үҙҙәренең шәхси ялдары тураһында бөтөнләй оноталар. "Театр һабантуйы" - республикабыҙҙың төрлө театрҙарынан килгән артистар, хеҙмәттәштәр менән аралашыу өсөн бик шәп мөмкинселек. Был байрамдан барыһы ла күңел асып, ял итеп, төрлө уйындар уйнап, фекер алышып, матур тәьҫораттар алып ҡайтырҙар тип уйлайбыҙ.\nОйоштороусылар был саранан ситтә ҡалмаҫҡа, бөтәһенә лә килеп матур байрам күреп ҡайтырға саҡыра.\nТиҙҙән Александр Гельмандың "Скамейка" исемле әҫәре буйынса эксперименталь спектаклдең премьераһы уҙғарыласаҡ. Ҡуйыусы режиссеры-Радик Ғәлиуллин, балетмейстеры-Лилиә Зәйнышева.\nБыл әҫәрҙә ир-егет менән ҡатын-ҡыҙҙың ял паркында осрашыуы хаҡында бәйән ителә. Ир кеше алдаша, ҡатын-ҡыҙ ҙа дөрөҫөн һөйләмәй - был хәлдән нимә килеп сығыр? Улар алдашып ысын мөхәббәткә нисек барып етерҙәр. Бик ҡыҙыҡ та, йөрәккә үтеп инерлек тә, иларлыҡ та, көлөрлөк тә спектакль.\nРолдәрҙә: Егет - Радик Ғәлиуллин, Ҡыҙ - Айһылыу Лоҡманова\nСпектакль урыҫ телендә.\nПремьера "Красноусол" шифаханаһында 25 июндә сәғәт 20.30 буласаҡ.\n3,6,9,10 июндәрҙә иртәнге сәғәт 11.00, 14 июндә сәғәт 10.00, 11.30 Салауат башҡорт драма театры Михаил Бартеневтың "Бишкә тиклем һанайым..." пьесаһы буйынса балаларға музыкаль әкиәтенең премьераһын тәҡдим итә. Театр миҙгелен ябыуға ҡарамаҫтан, ижади труппа яңы спектаклдәр өҫтөндә эшләүен дауам итә. Сираттағы премьера йәйге каникул миҙгелендә һәм һауыҡтырыу лагерҙарында ял итеүсе мәктәпкәсә һәм кесе синыф уҡыусыларына ҡыуаныс бүләк итәсәк.\nБыл ҡыйыулыҡ һәм ҡурҡаҡлыҡ, тәккәберлек һәм ахмаҡлыҡ, ысын дуҫлыҡ хаҡында ҡыҙыҡлы тарих. Әкиәт геройҙары - урман йәнлектәре. Бөтә төп ваҡиғалар сихри яланда бара. Төп герой - оялсан ҡуян. Ул һылыу тейенде оҡшата. Шуға ла үҙен ҡыйыу итеп күрһәтергә теләй. Әммә быны нисек эшләргә? Килеп сығырмы икән?\nӘкиәтте сәхнәгә ҡуйыусы режиссер - театрыбыҙҙың талантлы йәш артисы Рафаэль Ғәйнуллин. Костюмдар буйынса рәссам - Гүзәл Шәрәфиева, биҙәүсе рәссам - Лилиә Байғужина, композитор - Альбин Столяров, хореограф - Лилиә Зәйнышева.\nСпектаклдә БР-ҙың атҡаҙанған артистары Нәүфилә Яҡупова, Фәтих Ҡолһарин, Гөлфирә Сәфиуллина, артистар Рафаэль Ғәйнуллин, Мирас һәм Нәркәс Йомағужиндар, Рөстәм Фазылов, Револь Ғималов, Риф Мусин, Радик Ғәлиуллин, Айһылыу Лоҡманова, Лиана Ниғмәтуллина ҡатнаша.\nТЕАТР ЭШМӘКӘРҘӘРЕ САФТАРЫНА ЙӘШ БЫУЫН ҠУШЫЛДЫ\n25 майҙа Бәҙәр Йосопова исемендәге актерҙар йортонда Рәсәйҙең театр эшмәкәрҙәре союзы үҙенең сафына яңы ағзалар ҡабул итте. Башҡортостан театр эшмәкәрҙәре союзы рәйесе Әхтәм Әхәт улы Абушахманов беҙҙең тетрҙан йәш артистарҙы, үҙенең 2006 йылғы сығарылыш уҡыусыларын - Рафаэль Ғәйнуллинды, Мирас һәм Нәркәс Йомағужиндарҙы, Айһылыу Лоҡманованы, Риф Мусинды, шулай уҡ Радик Ғәлиуллин менән Рәмзиә Мәҡсүтованы ҡотлап, уларға рәсми ҡағыҙҙар тапшырҙы. Был матур сарала төрлө театр әһелдәре йәштәргә уңыштар, ижади бейеклектәр теләнеләр.\nРИНАТ ИБӘТУЛЛИНҒА - 60 ЙӘШ\n2016 йылдың 22 майында театрыбыҙҙың артисы Ринат Ибәтуллиндың күркәм юбилей көнө - 60 йәше. Театр коллективы ысын күңелдән ҡотлай һәм иң-изге теләктәрен еткерә.\nРинат Лотфулла улы Башҡортостандың Борай районындағы тарихта билдәле булған Салҡаҡ ауылында заманы өсөн ул осорҙоң ағымын яҡшы ғына тойомлап, һәүәтемсә генә донъя көтөп йәшәгән ғаиләлә тыуып үҫә. Ринат Ибәтуллин мәктәп йылдарында оркестрҙа контрабаста уйнай, мәктәп хорында йырлай, төрлө конкурстарҙа ҡатнаша. Ринат Лотфулла улы 1977 йылда Стәрлетамаҡ мәҙәниәт ағартыу училищеһын тамамлағандан һуң Салауат башҡорт дәүләт драма театрына эшкә ебәрелә. Йәш артист беренсе көндән үк бөтә көс менән, ихласланып эш башлай. Әлеге шул үҙенә булған талапсанлығы бер ҙә тынғы бирмәй - ситтән тороп Өфө сәнғәт институтын да тамамлап ҡуя. "Драма театры һәм кино актеры" дипломын ҡулына ала.\nРинат Ибәтуллин төрлө пландағы актер. Салауат театры сәхнәһендә ул егерменән ашыу образ тыуҙырған ижади артист. Уның таланты бигерәк тә Ф.Әсәновтың "Тол ҡатын"да - Ғәлимйән, К.Аҡбашевтың "Китмә, Рөстәм"дә - Рөстәм, А.Мағазовтың "Ҡоштар иртә китә" дә - Зарипов, Т.Миңнуллиндың "Әлмәндәрҙән Әлмәндәр"дә - Әлмәндәр образдарында асыла.\nРинат Лотфулла улы юғары профессиональ кимәлдә уҙғарылған музыкаль-мәҙәни сараларҙа һәр ваҡыт ҡатнашып килә. Интернат-мәктәптә балалар театрын булдырып, нисә йылдар шул уҡыусыларҙы конкурстарҙа еңеүсе итеп танытты. Мәҙәниәт йорттары сәхнәләренән салауаттарҙы илһамландырып торған "Илһам шишмәләре" эстрада-фольклор коллективының режиссеры булараҡ та ул һәр саҡта үҙ тамашасыһының яратҡан кешеһе булды. Бер нисә тапҡыр һүҙ һөйләү оҫталарының төбәк һәм республика кимәлендә уҙғарылған конкурстары дипломанты исеменә лайыҡ булды.\nТИҘҘӘН! ТИҘҘӘН! БАЛАЛАРҒА ЯҢЫ ПРЕМЬЕРА!!!\n83-сө ижад миҙгелен ябыуға ҡарамаҫтан, артистар балалар өсөн М.Бартеневтың "Бишкә тиклем һанайым..." әкиәте өҫтөндә эштәрен дауам итәләр. Ҡуйыусы режиссер - Рафаэль Ғәйнуллин, ҡуйыусы рәссам - Лилиә Байғужина, костюмдар буйынса рәссам - Гүзәл Шәрәфиева, композитор - Альбин Столяров, хореограф - Лилиә Зәйнышева.\nМихаил Бартеневтың әкиәт теле шул тиклем ябай, аңлайышлы, фәһемле, балаларға төрлө яҡлап таныш. "Бишкә тиклем һанайым..." әкиәтендә эскерһеҙ, яҡшы, шул уҡ ваҡытта үҙенә ышанып етмәгән, ҡурҡағыраҡ Ҡуян хаҡында һүҙ бара. Ул уңышлы урман йәнлектәре Тейен, Баҡа, Һуҡыр Сысҡан алдында үҙен ҡыйыуһыҙ тота. Улар менән дуҫлашыр өсөн батыр булыу кәрәк. Әммә Ҡуян ундайҙарҙан түгел. Ул барыһына ла батыр булғансы, ысын дуҫ булыу мөһимерәк икәнен иҫбатлай.\nСағыу костюмдар, дәртле бейеүҙәр, матур йырҙар - барыһы ла ошо әкиәттә буласаҡ. Премьера көнө 2016 йылдың 3 июненә тәғәйенләнгән.\nРолдәрҙә: Башҡортостандың атҡаҙанған артистары Нәүфилә Яҡупова, Гөлфирә Сәфиуллина, Фәтих Ҡолһарин, артистар Радик Ғәлиуллин, Мирас һәм Нәркәс Йомағужиндар, Риф Мусин, Айһылыу Лоҡманова, Лиана Ниғмәтуллина, Револь Ғималов, Рафаэль Ғәйнуллин.\nТЕАТР КОЛЛЕКТИВЫ ҮҘЕНЕҢ 83-СӨ ИЖАД МИҘГЕЛЕН ЯПТЫ\nБыйыл да артистар уңышлы эшләп, өр-яңы 3 спектакль ҡуйыуға иреште. Коллектив йыл дауамында арымай-талмай республиканың ҡала-райондарында, Ханты-Манси автономия округында, Силәбе өлкәһендә гастролдәрҙә булып, 30 меңдән ашыу тамашасы өсөн 177 спектакль менән сәхнәгә сыға.\nЭйе, 83-сө миҙгел урындағы мәҙәниәт усағы йылъяҙмаһына күп кенә сағыу биттәр яҙҙы. Уларҙың барыһы менән дә артистар театр миҙгелен ябыу кисәһендә тамашасы, йәмәғәтселек менән ихлас уртаҡлашты. Сараға республиканың мәҙәниәт министры урынбаҫары Шамил Абдраков, ҡала хакимиәте башлығы урынбаҫары Дилбәр Мостафина, мәҙәниәт бүлеге етәксеһе Әлфиә Тимербулатова һәм башҡа етәкселәр килгәйне.\nБыл көнгә тәғәйенләнгән М.Кәримдең "Ерҙәштәр" спектакле алдынан Шамил Фәил улы артистарҙы тәбрикләп, ҡотлау һүҙҙәре еткерҙе.\n- Ысынлап та, Салауат театрындағы был миҙгел үҙенең сағыу булыуы менән айырылып торҙо. Һеҙ сәнғәт өлкәһе хеҙмәткәрҙәре булараҡ, халыҡҡа рухи байлыҡ өләшеү бурысын лайыҡлы башҡараһығыҙ, - тине министр урынбаҫары.\nУл намыҫлы эшләп йөрөүсе актерҙар Ринат Ибатуллинға, Мирас Йомағужинға һәм Рәмзиә Ғәйнуллинаға министрлыҡтың Почет грамоталарын тапшырҙы. Шамил Абдраковтың бының менән генә ҡотлауҙары тамамаланманы. Ул ошо театрҙа эшләп йөрөүсе Ғәйнуллиндар ғаиләһенә өс бүлмәле фатир асҡыстарын да алып килгәйне. Рафаэль һәм Рәмзиә Ғәйнуллиндар мәҙәниәт хеҙмәткәрҙәренә тәғәйенләнгән "социаль ҡуртым" дәүләт программаһы буйынса ошондай бүләккә лайыҡ булды.\nҠала хакимиәте лә тырыш хеҙмәткәрҙәрҙе тәбрикләп, бер нисәһен билдәләп уҙҙы. Дилбәр Радик ҡыҙы ҡулынан Фәтих Ҡолһарин, Радик Ғәлиуллин, Револь Ғималов, Айһылыу Лоҡманова, Риф Мусин, Гөлшат Зыязетдинова, Лиана Ниғмәтуллина Рәхмәт хаттары алып ҡыуанды.\nМәҙәниәт бүлеге етәксеһе Әлфиә Тимербулатова 1993 йылдан тап Салауат театрында ғына йәшәп килгән матур йола "Йыл актеры" премияһы еңеүселәрен иғлан итте. Тамашасы һәм актерҙар өсөн тулҡынландырғыс минуттар! 83-сө ижад миҙгелендә ҡуйылған "Эх, Өфө ҡыҙҙары" спектаклендәге Майя роле өсөн Рәмзиә Ғәйнуллина һәм "Гөлкәйҙең бәхете"ндәге Гөлкәй ролен башҡарған Башҡортостандың атҡаҙанған артисткаһы Нәүфилә Яҡупова иң-иңдәре тип табылды.\nШулай итеп, алҡыштарға күмелгән бай ижад миҙгеле тарихта ҡалды. Киләсәктә лә олпат, ҙур коллективтың тағы ла яңы пландары һәм күтәреләһе үрҙәре алда әле.\nЙЫЛАЙЫР ҺӘМ ХӘЙБУЛЛА РАЙОНДАРЫНА СӘЙӘХӘТ\nБай тарихлы Салауат башҡорт дәүләт драма театры Йылайыр һәм Хәйбулла райондарына гастролдәр менән сыға. Театр коллективы тамашасы күңеленә хуш килерҙәй, төрлө жанрҙа, юғары профессиональ кимәлдә ҡуйылған спектаклдәрен алып киләсәк. Шуныһы һөйөнөслө: төп ролдәрҙе башҡарыусы Йылайыр районы Сәлим ауылы ҡыҙы, театрҙың талантлы йәш артисткаһы - Рәмзиә Мәҡсүтова. Ул райондаштарын үҙенең матур сығыштары менән ҡыуандырасаҡ.\n26 апрелдә – Юлдыбай,\n27 апрелдә - Аҡъяр\n28 апрелдә – Йылайыр,\n29 апрелдә – Матрай\nсәғ. 12.00 - А.Пушкиндың "Салтан батша хаҡында әкиәт"(0+) балалар өсөн әкиәте,\nсәғ. 15.00 - З.Сөләймәновтың "Уйын тамам"(12+) йәштәр өсөн наркоманияға ҡаршы ҡуйылған социаль драмаһы,\nсәғ. 20.00 – И.Абдуллиндың "Эх, Өфө ҡыҙҙары"(12+) музыкаль комедияһы тәҡдим ителәсәк.\nДраматург Ибраһим Абдуллиндың "Эх, Өфө ҡыҙҙары" комедияһын сәхнәләштереү салауаттарҙың элек-электән килгән дәрт-дарманына, сәмдәренә йәнә лә йән өрөп, уларҙы ҡабындырып ебәрә. Был әҫәрҙә театрҙың барлыҡ труппаһы уйнауы тамашаға айырым йәм өҫтәй. Һуғыш һәм тыл ветерандары иҫтәлегенә арналған спектакль башынан аҙағына тиклем Тыуған илгә һөйөү, дошманға нәфрәт тойғолары менән һуғарылған. Һуғыш шарттарында тыуған саф мөхәббәт, әрнеүле юҡһыныуҙар, киләсәккә хыялдар – барыһы ла тамашасыны көлөү аша тетрәндерә, уйланырға мәжбүр итә.\nСпектаклде сәхнәгә ҡуйыусы режиссер – Зиннур Сөләймәнов, тамашаның балетмейстеры – Сулпан Асҡарова, композиторы – Илшат Яхин, рәссамы – Рөстәм Баймөхәмәтов.\nИлата ла, йырлата ла торған матур биҙәлешле, сағыу костюмлы, йырлы-бейеүле спектаклдәргә дәррәү йөрөп, фекер алышып, күңелдәрегеҙгә ял алып ҡайтығыҙ! Рәхим итегеҙ!\nМАТБУҒАТ КОНФЕРЕНЦИЯҺЫ УҘҒАРЫЛДЫ\nБөгөн театрҙа М.Кәримдең "Ерҙәштәр" премьераһына ҡағылышлы матбуғат конференцияһы уҙғарылды. Был сарала актерҙар Гөлшат Зыязетдинова (Башҡортостандың халыҡ артисткаһы), Рафаэль Ғәйнуллин, театрҙың баш режиссеры Зиннур Сөләймәнов, реклама бүлеге мөдире Радик Ғиззәтов һәм инсценировка авторы, ҡуйыусы режиссер Антон Федоров (Мәскәү ҡалаһынан) ҡатнашты. Хәбәрселәр төрлө ҡыҙыҡлы һорауҙар биреп, тулы яуаптар алды. Иҫегеҙгә төшөрәбеҙ, ПРЕМЬЕРА 10-11 мартта буласаҡ!!! Барығыҙҙы ла көтөп ҡалабыҙ!!! Билеттар иҫәпле генә ҡалды...\nЕҢЕҮ АРТЫНАН ЕҢЕҮ!!!\nТалант ҡанаттары талмаһын!!!\nСалауат башҡорт дәүләт драма театрының "Арлекин" балалар студияһы 2014 йылдың 17 октябрендә йәш актерҙар Радик Ғәлиуллин, Лиана Ниғмәтуллина, Гөлнара Сабитова ҡул аҫтында тәүге ҡанаттарын ҡаға. Бында 5-тән алып 14 йәшкә тиклемге һәләтле балалар һайлап алына. Улар илаһи сәнғәт йорто тупһаһын тәүтәпҡыр атлап үтеүҙән үк ижад донъяһына сума.\nСтудия етәкселәре малай-ҡыҙҙарға актерҙар менән бер рәттән ҙур сәхнәгә сығыу, артабан спектаклдәрҙә уйнау, төрлө фестивалдәрҙә һәм бәйгеләрҙә ҡатнашыу кеүек маҡсаттар ҡуя. Ошонан башлап арлекинсылар ҙур тырышлыҡ һәм ҡыҙыҡһыныу менән театрға ашҡына. Улар бер йыл ғына шөғөлләнеүҙәренә ҡарамаҫтан, бихисап сараларҙа, төрлө конкурстарҙа ҡатнашып та өлгөргән. Ошо кѳндәрҙә Ѳфѳлә үткән «Талант ҡанаттарында» исемле фестивалдә "Арлекин" балалар студияһы еңеүҙәр менән ҡайтты. Был мәртәбәле конкурсты Рәсәй балалары һәм үҫмерҙәренең һәләтен үҫтереүгә мѳмкинселек биреүсе «Таланттар планетаһы» фонды ойошторған. Сәнғәт бәйгеһендә күрше ѳлкәләрҙән һәм республикабыҙҙың күп кенә ҡала-райондарынан бихисап ижади коллективтар ҡатнашҡан.\n"Арлекин" балалар студияһы күптән түгел генә Стәрлетамаҡта уҙған "Комедийная хоромина" фестивалендә беренсе дәрәжә дипломы һәм ике номинацияла еңеү менән бүләкләнгәйне. Әле килеп Халыҡ-ара кимәлдәге фестивалдә беренсе урын яулап ҡайтыуҙары һѳйѳнѳслѳ хәбәр булды. Улар мәртәбәле баһалама ағзаларына А.Гриндың "Алһыу елкән" повесы буйынса "Ассоль" этюдын күрһәткән. Әйткәндәй, яҡташтарыбыҙҙы Мәскәүҙән килгән билдәле сәнғәт әһелдәре, режиссерҙар, театр белгестәре ҡараған.\nЕңеүселәр менән осрашыуға барғанда күҙҙәре янып торған балаларҙың шатлыҡтары йөҙөнә сыҡҡайны. Диана Шәрипова, Никита Мельников, Миләүшә Сәфиуллина, Альберт Хисмәтуллин, София Сургучева, Юстина Фенина, Дарья Сидорина, Рината Әхтәмова, Ангелина Андреева, Есения Бывальцева, Владислав Швыдский өсөн был ярыш яңы ҡанаттар ҡуйған. Уларҙың барыһын да етәкселәре Радик Ғәлиуллин бергә туплап, һәр кемдең һәләтен асып, хыялдарына ҡанат ҡуйып, сихри театр донъяһының серҙәрен төшөндөрөүгә ярҙам итә. Иң мөһиме ул ошо кескәй артистарҙың сәхнәлә тере образдар тыуҙыра алыуға өлгәшә. Студия етәксеһе билдәләүенсә, яҡын арала улар өр-яңы спектакль әҙерләп, тамашасы хөкөмөнә сығарырға әҙерләнә. Салауаттың талантлы балаларына артабан да юғары үрҙәр, ижади уңыштар теләйбеҙ.


Рәсәй Хөкүмәтенең элекке министры коррупцияла ғәйепләнә. Михаил Абызовтың сираты етте.\n27 Март 2019, 11:42\nУнынсы йылдарҙағы Рәсәй министрҙар кабинетында “Асыҡ Хөкүмәт” министры Михаил Абызов тигән билдәле генә эшҡыуар бар ине. “Асыҡ Хөкүмәт” министры нимә эшләгәндер, мин белмәйем. Һәр хәлдә, министр һынлы министр кабинетында компьютерҙа уйнап, ваҡыт уҙғарып ҡына ултырмағандыр. Ошо министр Хөкүмәт эштәрен компьютерлаштырыу, атап әйткәндә, күп функциялы үҙәктәрҙең эшен ойоштороуҙы яйға һалғандыр, тип өмөт итәм.\nХәҙер, билдәле булыуынса, элекке министр кабинетында шым ғына ултырмаған, аҡса һанау менән дә етди шөғөлләнгән. Тикшереүселәр билдәләүенсә, үҙе эшләгән йылдарҙа 4 миллиард һум аҡсаны сит илдәргә сығарған, ҡайһы бер төбәктәрҙең энергетик үҙаллылығын ҡурҡыныс аҫтына ҡуйған. Һатҡанмы, һатырға иткәнме, һатырға өлгөрмәгәнме, белмәйем.\nМәҫәлән, элекке иҡтисади үҫеш министры Улюкаев менән бөтәһе лә аңлашыла ине. “Башнефть” компанияһын һатҡан өсөн тел ярҙамы булғанмы, 2 миллион доллар талап иткән. 1 миллион долларын алған, өҫтәп, 8 йылмы биргәндәр.\nШулай итеп, коррупцияның иң юғары власть коридорҙарында хужа булыуы тағы ла раҫланды. Хәҙер беҙгә күпме бирерҙәр икән, тип ҡыҙыҡһынырға ғына ҡала. Бирерҙәр, йәлләмәҫтәр, беҙҙә юҡҡа ултыртмайҙар.


Республикала йәш ғалимдар БР Хөкүмәте гранттарына лайыҡ булды // Йәмғиәт | новости башинформ.рф\nРеспубликала йәш ғалимдар БР Хөкүмәте гранттарына лайыҡ булды\n15:03, 8 февраля 2013 Йәмғиәт\nЙәш ғалимдарҙы Башҡортостан Республикаһы Хөкүмәте гранттары менән наградлау тантанаһы 8 февралдә республика йортонда үтте.\n— Йәмғиәт тормошонда фәндең роле баһалап бөткөһөҙ, — тине БР Хөкүмәте Премьер-министры урынбаҫары Лилиә Ғүмәрова, йәш ғалимдарҙы сәләмләп. – Республика Президенты Рөстәм Хәмитов үҙенең йыллыҡ Мөрәжәғәтнамәһендә билдәләүенсә, Башҡортостанда «аҡыллы йәмғиәт» булдырыу стратегик бурыстарҙың береһе булып тора. Фәнгә һәр яҡлап ярҙам күрһәтеү илдең өҫтөнлөклө бурыстарының береһе булып ҡала.\nҺуңғы йылдарҙа ғилми-техник хеҙмәттәр күләме дүрт тапҡырҙан ашыуыраҡҡа артты. Бөгөнгө көндә Башҡортостанда өс меңдән ашыу кеше фән өлкәһендә мәшғүл, уларҙың 250-һе – йәш ғалимдар.\nБР Хөкүмәте гранттарына йәмғеһе 30 кеше лайыҡ булды.\nБашҡортостан Республикаһының Фәндәр академияһы президенты Рәмил Бәхтизин һүҙҙәренсә, Башҡортостан ғалимдарының эштәре Рәсәйҙә генә түгел, бөтә донъя кимәлендә лә танылыу яулай.\n— Әлеге ваҡытта Башҡортостанда фәнде үҫтереү мөмкинлектәренә ҙур иғтибар бүленә, — тип билдәләне Рәмил Бәхтизин. – Беҙгә яңы ғалимдар быуынын тәрбиәләргә кәрәк. Йәштәр һәм балалар менән эшләй башланыҡ – билдәле булыуынса, шәхес, интеллект 14 йәшкә тиклем формалаша.\nТеги: рәсәй фәне көнө,йәш ғалимдар,гранттар


Халҡыбыҙ араһында талантлы, егәрле, уңған ир-егеттәребеҙ ҙә, ҡатын-ҡыҙҙарыбыҙ ҙа бик күп. Конкурста биш йәштән 80 йәшкә тиклемге ҡатнашыусылар булды. Урал иленең таланттары тормош мәшәҡәттәре алдында ҡаушап ҡалмай, йыр-моң менән, хеҙмәт менән күңелен байытып, ғаиләләренә, халҡына, Башҡортостаныбыҙға хеҙмәт итеп, дәртләнеп йәшәй – Отдел культуры МР Куюргазинский район\n/ Новости/ Халҡыбыҙ араһында талантлы, егәрле, уңған ир-егеттәребеҙ ҙә, ҡатын-ҡыҙҙарыбыҙ ҙа бик күп. Конкурста биш йәштән 80 йәшкә тиклемге ҡатнашыусылар булды. Урал иленең таланттары тормош мәшәҡәттәре алдында ҡаушап ҡалмай, йыр-моң менән, хеҙмәт менән күңелен байытып, ғаиләләренә, халҡына, Башҡортостаныбыҙға хеҙмәт итеп, дәртләнеп йәшәй\nХалҡыбыҙ араһында талантлы, егәрле, уңған ир-егеттәребеҙ ҙә, ҡатын-ҡыҙҙарыбыҙ ҙа бик күп. Конкурста биш йәштән 80 йәшкә тиклемге ҡатнашыусылар булды. Урал иленең таланттары тормош мәшәҡәттәре алдында ҡаушап ҡалмай, йыр-моң менән, хеҙмәт менән күңелен байытып, ғаиләләренә, халҡына, Башҡортостаныбыҙға хеҙмәт итеп, дәртләнеп йәшәй


28 Июнь 2018, 12:27\nБашҡортостандан биш проект еңеүгә дәғүә итә. Финалистар исемлегендә Хәйбулла, Илеш, Ҡыйғы һәм Тәтешле райондары башланғыстары бар.\nРеспубликабыҙ конкурстың федераль этабына иң күп ғариза тапшырыусы төбәк булып танылды. Рәсәйҙең 30 төбәгенән 330 ғариза ҡабул ителгән, шуларҙың 97-һе — Башҡортостандан (16 йүнәлештең 13-ө буйынса). Төрлө биләмәләрҙе төҙөкләндереү, балалар майҙансыҡтары һәм юлдар төҙөүгә бәйле башланғыстарға ихтыяж ҙур булыуы билдәләнгән.\nХәйбулла районынан «Ҙур Әбеш ауылында янғын машинаһы өсөн гаражды ремонтлау» проекты, биш меңгә яҡын тауыш йыйып, исемлектең тәүге юлын биләне. Ауыл биләмәһе башлығы Таһир Юнысов әйтеүенсә, был гараж күптән төҙөкләндереүгә можтаж, бина йылытылмай, шунлыҡтан ҡышҡы осорҙа янғын машинаһын оператив ҡулланыу ҙур мәшәҡәттәр тыуҙырған. Ауыл халҡының ярҙамы менән 100 мең һум аҡса йыйылған, был — проекттың дөйөм суммаһының ун проценты. Әбештәр ремонт эштәрендә лә әүҙем ҡатнашҡан. Бөгөн гараж яңы төҫ алған, унда йылылыҡ үткәрелгән. Әлеге проектты уңышлы атҡарып сыҡҡан ауыл халҡы урындағы башланғыстарҙы яҡлау программаһы сиктәрендә яңы янғын һүндереү машинаһы һатып алыуға дәртләнгән. Быйыл улар конкурста нәҡ ошо проект менән ҡатнаша.\n— Юл беҙҙең өсөн ҙур проблема ине, — тип һөйләй Түбәнге Балтас ауыл биләмәһе башлығы Эдуард Рәхимйәнов. — Яҙлы-көҙлө һәм ямғырлы осорҙа ауыл урамдары буйлап еңел машинала ғына түгел, хатта йәйәү йөрөү ауыр була торғайны. Әлбиттә, республика власы биләмәне, шишмәләрҙе, юлдарҙы төҙөкләндереүгә һәм башҡа эштәргә 500 мең һум аҡса бүлә, әммә уны барлыҡ мәсьәләләрҙе хәл итеүгә еткереү мөмкин түгел. Шуға күрә Урындағы башланғыстарҙы яҡлау программаһын ауыл тормошон яҡшыртыу өсөн ҙур мөмкинлек, тип ҡабул иттек һәм ҙур теләк менән ҡушылдыҡ. Һөҙөмтәлә Үрге Балтастың барлыҡ урамдары юлдарына капиталь ремонт яһалды. Асфальт түшәлде, яуын мәлендә юл япмаһы зыян күрмәһен өсөн һыу ағыҙыу торбалары һалынды. 716 мең һум субсидия бүленде. Ауыл халҡы һәр йорттан — ике мең, һәр берәмек трактор техникаһы өсөн биш йөҙ һумдан аҡса йыйып, 140 мең һум тупланы. Баш тартыусылар ҙа булды, әммә ундайҙар бик аҙ. Юлдың ни тиклем мөһим булыуын барыһы ла аңлап ҡараны. Урындағы эшҡыуар подрядсы, бер үк ваҡытта бағыусы булды. Тендерҙа тап уның ойошмаһы еңеп сыҡты. Һыу торбалары һалыу, юлды күтәртеү кеүек эштәрҙе подрядсы бушлай башҡарҙы, ауыл халҡы ла ихлас ярҙам итте. Был проектты тормошҡа ашырыуҙан халыҡ ныҡ ҡәнәғәт. Ауылдаштар үҙҙәренең дә хеҙмәт көсө һалынған юлдарға һаҡсыл мөнәсәбәттә булыр, тип ышанам.\nШулай уҡ финалға сығыусылар араһында Илеш районынан ике проект — Һеңрән ауылында һыу үткәреү системаһын ремонтлау һәм Үрге Йәркәйҙә уйын комплексы һатып алыу. Ҡыйғы район мәҙәниәт йорто филиалы бинаһында капиталь ремонт яһауға бәйле проект та иң яҡшы бишәү иҫәбендә.\nӘлеге ваҡытта республикала инициатив бюджетлау өс төрлө йүнәлештә ғәмәлгә ашырыла: урындағы башланғыстарҙы яҡлау программаһы, «Аныҡ эштәр» һәм «Өфө ихаталары» проекттары.\nБР Финанстар министрлығында проекттарҙың йылдан-йыл ҡиммәтерәк була барыуын билдәләйҙәр. Шул уҡ ваҡытта төбәк бюджетынан бер проектҡа тәғәйен субсидия күләме үҙгәрешһеҙ ҡала килә, йәғни бер миллион һумдан арттырылмай. Мәҫәлән, былтыр Стәрлетамаҡ районында күләмле проекттар тормошҡа ашырылған. Төньяҡ ауылында һыу үткәреү системаһын капиталь ремонтлау 3,8 миллион һумға төшкән. Мәләүез районының Яңы Казановка ауылында юлды ремонтлау һәм уның эргә-тирәһен тәртипкә килтереү 3,2 миллион һумға торошло булған.\nДөйөмләштереп алғанда, проекттарҙы финанслау сығанаҡтары түбәндәгесә билдәләнә: яҡынса 70 проценты — республика бюджетынан, 13 проценты — урындағы бюджеттан. Тағы ла 9-10 проценты — халыҡ йыйған иғәнәләр, 9 процентын бағыусылар ярҙамы тәшкил итә.\n— Быйыл Урындағы башланғыстарҙы яҡлау программаһында ҡатнашырға теләүселәрҙән 830 ғариза ҡабул ителде, — тип һөйләй Граждандар башланғыстарын өйрәнеү үҙәге етәксеһе Эльдар Нуртдинов. — Уларҙың 598-е еңеүсе тип табылды, проекттарҙың дөйөм суммаһы — 605,8 миллион һум. Ауыл халҡы 486 миллион һумға торошло 498 башланғысты ғәмәлгә ашырһа, ҡала округтарында 119,6 миллион һумлыҡ 100 проект еңеү яуланы. Башҡортостан Хөкүмәте урындағы башланғыстарҙы финанслау күләмен 300 миллиондан 400 миллион һумғаса арттырҙы. Бынан тыш, йыйылыштарҙы ойоштороусыларҙың эшмәкәрлегенә булышлыҡ итеү һөҙөмтәһендә халыҡтан йыйылған иғәнә өлөшөн арттырыуға өлгәшелде. Проекттар күп төрлө: ауылдарҙа һыу башняларын, балалар баҡсаларын ремонтлау, юлдар һалыу, спорт майҙансыҡтары булдырыу. Республика халҡы йәшәгән төбәгендә урамдарҙы яҡтыртыу, янғын һүндереү машинаһы һатып алыу, ауыл клубын ремонтлау, зыяратты кәртәләү, шишмәләрҙе таҙартыу, көнкүреш ҡалдыҡтарын утилләштереү кеүек эштәрҙе көнүҙәк тип билдәләгән.\nРида Собханҡолова, Башҡортостан Республикаһы финанстар министры:\n2018 йылда Башҡортостанда инициатив бюджетлау*\nМәғариф — 24,6 %\nЮлдар — 16,7 %\nЯл һәм мәҙәниәт — 11,8 %\nБалалар һәм спорт майҙансыҡтары — 10,4 %\nҺыу менән тәьмин итеү — 9,7 %\nТөҙөкләндереү — 8,7 %\nЯнғын хәүефһеҙлеге — 4 %


“Погонһыҙ һалдат булдыҡ”\n28 Май 2019, 16:02\nШулай тип хәтирәләргә бирелә Рысыҡай ауылы ағинәйе, Бөйөк Ватан һуғышының тыл ветераны Зарифа Усман ҡыҙы ХАЖИНА. Ошо көндәрҙә ауылдың иң оло ветеранына 95 йәш тулды.\n- Аллаһыма шөкөр, оҙон ғүмер бирҙе. Беҙҙе шул һуғыш йылдары алһыҙ-ялһыҙ эшләүебеҙ сыныҡтырғандыр. 17-лә инем һуғыш башланғанда. Ирем менән ярты йыл ғына бергә йәшәп ҡалдыҡ. Ул Великие Луки янында, бер туған Хатип ағайым Сталинград өсөн барған яуҙа һәләк булдылар. Һанап китһәң, һуғыш яланында ятып ҡалғандар, ҡайтҡас вафат булған ауылдаштарым, туғандарым анау торған таштарға (обелискыларҙы әйтә) яҙылған. Доғалар бағышлап ултырам барыһына ла, - ти ул.\nИр-ат яуға китеп бөткәс, Зарифа инәй, башҡа тиҫтерҙәре кеүек, тракторсыға уҡып, ер эштәренә тотона. Фронтҡа икмәк кәрәк. Ил өҫтөнә төшкән ауырлыҡты быуындары ла ҡатып етмәгән бала-саға, йәштәр, ололар күтәрешә, еңеү көнөн яҡынайтыуҙа көс түгәләр.\n- Ана шул йәш көйө генә һәләк булған яҡындарым өсөн дә йәшәп ятамдыр, - ти ағинәй. - Шөкөр итәм, Еңеүҙең 74-се майын да күрҙем, шуға һөйөнәм. Туғандарым, яҡындарым һәйбәт ҡарай, рәхмәт уларға. Барыһына ла оҙон ғүмер, илебеҙгә тыныслыҡ теләп ултырам.\nЕңеү байрамы, тыуған көнө уңайынан Сосновка ауыл хакимиәте башлығы Ринат Моратшин, ауыл старостаһы Люциә Шайморатова, ағинәйҙәр етәксеһе Хәлимә Әфләтүнова Зарифа инәйҙе ҡотлап, бүләк бирҙеләр. Ветеранға, һуғыш йылдары шаһитына, йәш быуын исеменән рәхмәт әйтеп, артабан да иҫәнлек-һаулыҡ теләнеләр. - Йыл да шулай ҙурлап, һөйөндөрөп торалар, - тине ветеран һәм ҡотлаусыларға изге теләктәрен әйтте.\n“Урал” гәзитенең иң оло уҡыусыһын беҙ ҙә юбилейы менән ихлас ҡотлайбыҙ!


Хыялдарын маяҡ итеп » "Йәшлек" гәзите\nГазета "Йәшлек" » Новости » Мәҙәниәт » Хыялдарын маяҡ итеп\nХыялдарын маяҡ итеп\nГөлназ Ҡәҙербирҙина Мәсетле районының Тайыш ауылында уҡытыусылар ғаиләһендә тыуып үҫкән. Ата-әсәһенең мәктәп эше менән янып йөрөгәнен күреп йөрөгән ҡыҙ бала саҡтан уларҙың юлын дауам итергә хыяллана.\nӘлеге мәлдә Гөлназ Сипайлово биҫтәһендә эшләүсе “Битлек” йәш тамашасылар театрында шөғөлләнеүсе балаларға вокал серҙәрен өйрәтә. Балалар өсөн спектаклдәр ҡуялар, тамашалар менән сығыш яһайҙар. Эш менән бер рәттән, Гөлназ матур ғаилә лә ҡора. Ире Марс менән Асҡар исемле малай үҫтерәләр. Тормош тотҡаһы ҡатын-ҡыҙ икәнен яҡшы белгән Гөлназ ғаиләһен тәмле аштар, йылы ҡараш һәм иғтибары менән йәмләй, иренә ышаныслы тормош иптәше, улына яҡшы әсәй булырға тырышып донъя көтә.\nӘммә бала саҡта күңеленә төшкән хыял орлоғо йылдар үтеү менән морон төртә, баш ҡалҡыта. Күңеле йырға тартылған Гөлназ яңынан-яңы йырҙар яҙҙыра. Шағирҙар Радик Хәкимйәнов, Гөлфиә Шакирова, Нурлан Ғәниев, композиторҙар Риф Арыҫлан, Урал Рәшитов, Зифа Нагаева, Татарстандан Сәйҙәш Хәсәнйәнов менән ижади бәйләнеш барлыҡҡа килә. Шулай уҡ Гөлназ үҙе лә йырҙар яҙа. Йылдан-йыл уның моңло тауышына һоҡланыусылар арта. 2007 йылда үткән тәүге концертын да тамашасылары һағынып иҫләй. “Бәйләнештә” сайтындағы ижадын үҙ итеүсе дуҫтары унан: “Яңы концерт программаһы ҡуймайһыңмы? Килер инек. Йырҙарыңды, моңло тауышыңды һағындыҡ”, – тип хат яҙа башлағас, Гөлназ үҙенең яңы концерт программаһын ҡуйырға була. Быйыл йәй үк әҙерлек эштәренә тотона.\n26 сентябрҙә Башҡорт дәүләт филармонияһының ҙур залында Гөлназ Ҡәҙербирҙина “Йырлап йәшәйек бергә” концерт программаһын тәҡдим итә. Сценарий авторы һәм режиссеры Франгизә Илбәкова йырсының матур ғаиләһенә һоҡланыуын ошо тамаша аша еткерә. Концертта ғаилә, балалар һәм мөхәббәт темаһына өҫтөнлөк биреләсәк. Шулай уҡ уйын-көлкө, бейеүҙәр менән үрелеп барасаҡ матур тамашала Гөлназдың уҡыусыһы, йәш йырсы Гөлфиә Моталова һәм ижадташ дуҫтары Венер Камалов, Зилә һәм Хәсән Усмановтар, Заһир Ишкин, “Ант” төркөмө, Руслан Мөхәмәҙиев, Гүзәл һәм Иҙрис Кәлимуллиндар ҡатнашасаҡ. Ә концертты журналист булараҡ та, һүҙ оҫтаһы булараҡ та киң танылыу яулаған Наил Юнысов алып барасаҡ.\nСығыу ваҡыты 19-09-2014, 13:27 | Ҡаранылар: 1484\nАлтынай бейеүҙәре менән өҙҙөрҙө генә\nГүзәллегең сикһеҙ, башҡорт ҡыҙы…


7 Ноябрь 2018, 13:08\nБашҡорт әҙәбиәте тиҙҙән башҡорт шағиры, драматург һәм тәржемәсе Муса Ғәлиҙең (Ғабдрахман Ғәли улы Ғәлиев) 95-йыллыҡ юбилейын билдәләйәсәк. Ошо йәһәттән көҙгө каникул мәлендә Бишбүләк районының Фәтих Кәрим исемендәге Айыт урта мәктәбендә шиғыр һөйләүселәр бәйгеһе булып үтте.\nҺәр ваҡыттағыса, килеүселәрҙе ихлас ҡаршылаған мәктәп директоры Илмир Рәшит улы Шафиҡов ҡунаҡтарҙы мәктәптең тамаша залына әйҙүкләне. Артабан йыйылған уҡытыусыларҙы һәм уҡыусыларҙы сәләмләп, һәммәһенә лә уңыштар теләне. Шиғри конкурсты жюри ағзалары “Аманат” журналының бүлек мөхәррире Нурия Әхмәтова, яҙыусы, М.Аҡмулла премияһы лауреаты Фәнис Янышев, урындағы “Дим буйҙары” гәзитенең яуаплы хеҙмәткәре Ләйлә Ғүмәрова һәм Бөтә донъя башҡорттары ҡоролтайы ағзаһы Альфред Шәймәрҙәнов баһаланы.\nУҡыусылар авторҙың балалар өсөн ижад ителгән шиғырҙарын яттан һөйләне. Унда 1-се кластан алып 9-сы класҡа тиклем 46 уҡыусы көс һынашты. Тамашасы һәр сығышты тиерлек көслө алҡыштар менән ҡеүәтләй торҙо.\nКүп кенә малай һәм ҡыҙҙарҙың сәхнәлә үҙҙәрен ышаныслы тотоп, тасуири итеп һөйләүе баһалама ағзалары һәм тамашасыларҙың күңеленә хуш килде. Был шиғыр байрамында башланғыс кластар араһынан Сәйетғәлиев Данияр һәм Ильясова Ғәлиә (2-се класс), Хәбибуллина Радмила (1-се класс), һәм Булатова Камилла (3-сө класс) үҙҙәренең һөйләү оҫталыҡтары менән һоҡландырһа, Хафизова Ралина (етәксеһе Нуретдинова Р.Ф.) барыһының да танауына сиртеп, 1-се урынға сыҡты. Өлкән кластарҙан Арыҫланов Вилдан (7-се класс), Ғәйнетдинова Айлина (8-се класс) һәм Хафизова Гүзәл (8-се класс) призер булды, ә 5-се класс уҡыусыһы Ғабдуллина Азалия еңеүсе тип танылды. Уҡытыусыһы Мөхтәсимова Эльза Марс ҡыҙы Мөхтәсимова Азалияны башҡорт телен өйрәнеүҙә ҙур уңыштарға ирешеүсе уҡыусы булараҡ, телгә алды.\nБихисап шиғырҙар, егермеләгән поэма, иллегә яҡын китап авторы Муса Ғәли Бөйөк Ватан һуғышы осоронда утлы яу юлдары үткән шағир ҙә. 8-се класс уҡыусылары Ғәйнетдинова Айлина һәм Ғәбдраҡипова Илһөйәр шағирҙың тормош һәм ижад юлына ҡыҫҡаса байҡау яһаны, ә иң яҡшы презентация Йәрмөхәмәтова Гөлназдыҡы ине. Сара ваҡытында экранда юбилярҙың тормошо һәм ижады тураһына слайдтар күрһәтелде.\nАйыт ауылына быйыл икенсе тапҡыр килгән С.Юлаев исемендәге дәүләт премияһы лауреаты, билдәле тележурналист, тарих фәндәре кандидаты Салауат Хәмиҙуллин ике йыл элек донъя күргән “Башҡорт ырыуҙары тарихы” китабы (мең ырыуы) хаҡында ҡыҫҡаса һөйләп үтте һәм һәр кемде тарих менән ҡыҙыҡһынырға, үҙеңең шәжәрәһен ныҡлап өйрәнергә саҡырҙы. Осрашыуға килгән матбуғат хеҙмәткәре Нурия Әхтәмова иһә “Аманат” журналы менән яҡындан таныштырып, киләсәктә лә йәш быуындың гәзит-журналдарҙан айырылмай, уҡымышлы, киң ҡарашлы булып үҫеүен теләне.\nТамаша залында шағирҙың китап, уҡыусыларҙың шағир ижадына бағышланып төшөрөлгән рәсемдәр күргәҙмәһе лә урын алды был көндә. Мөхәмәҙиева Аделина, Ғәйнетдинова Айлина, Елизавета Вәлиева, Камилла Ғәйнетдиноваларҙың зауыҡ менән башҡарған эштәре призлы урындар менән билдәләнһә, Хафизова Ралина бында ла алдынғылыҡты бирмәне, шулай уҡ иң сағыу эш Сөләйман Искәндәровтыҡы (7-се класс) булып сыҡты. Уның “Тылсымлы аттар” исемле һүрәте һоҡланыу тыуҙырҙы.\nКонкурста еңеүселәргә, ғәҙәттәгесә, башҡорт яҙыусыларының китаптары һәм блокнот, дәфтәрҙәр бүләк ителде. Мәктәптә йыш ҡунаҡ булған Альфред Шәймәрҙәнов башҡорт телен өйрәнеүгә һәм һаҡлауға өлөш индергәне өсөн, мәктәп директоры Илмир Рәшит улына Бөтә донъя башҡорттары ҡоролтайы исеменән Рәхмәт хаты тапшырҙы. Ә бына башҡорт телен туған тел булараҡ өйрәнеүсе уҡыусыларға ул был юлы үҙенсәлекле бүләк алып килгәйне – улар мең ырыуы тамғаһы төшөрөлгән бокал алып ҡыуанды.\nРайон мәктәптәрендә башҡорт теленә һөйөү тәрбиәләү бына шундай тормошсан сараларға нигеҙләнә. Төрлө йолаларҙы, уйындарҙы өйрәнеү, шиғыр бәйгеләре кеүек эштәр, һөйләшеү-аралашыу күнекмәләре әҙәби тел нормаларын нығыта, балаларҙа тарихҡа, мәҙәниәткә һәм әҙәбиәткә ҡарата һөйөү тәрбиәләй.


Айгөл Гәрәева: «Халыҡ һайланыусыһы булараҡ коммерцияға ҡарамаған ойошмалар мәнфәғәтен яҡларға ниәтләнәм» // Сәйәсәт | новости башинформ.рф\n10:55, 21 сентября 2018 Сәйәсәт\nАйгөл Гәрәева: «Халыҡ һайланыусыһы булараҡ коммерцияға ҡарамаған ойошмалар мәнфәғәтен яҡларға ниәтләнәм» Фото: Олег Яровиков\n9 сентябрҙәге һайлау йомғаҡтары буйынса Башҡортостан Дәүләт Йыйылышының яңы составына йәмәғәтсе Айгөл Гәрәева килде. 2010 йылдан ул «Мәрхәмәт» хәйриә мәғариф фондын етәкләй.\n«Беҙ агитация осоронда Ҡырмыҫҡалы, Дәүләкән, Архангел райондары халҡы менән 100-гә яҡын осрашыу ойошторҙоҡ. Бер нисә тиҫтә ауылда булдым, меңләгән кеше менән һөйләштем. Халыҡтың ҡайҙа, ниндәй мәсьәләләре барлығын һәм, әгәр мин һайлауҙан үтһәм һәм депутат булһам, ниндәй саралар ҡабул итергә кәрәклеген аңлау минең бурысым булды, — тип һөйләне Айгөл Гәрәева. — Һорауҙарҙың яртыһынан күберәген йыл дауамында хәл итә алырбыҙ тип әйтә алам. Халыҡҡа ышаныс белдергәндәре өсөн, һис шикһеҙ, рәхмәтлемен, ғәйәт ҙур яуаплылыҡ тоям, социаль мәсьәләләрҙе һәм балалыҡ буйынса мәсьәләләрҙе системалы яҡшыртыуҙа ҡатнашыу мөмкинлеген аңлайым. Артабанғы эшмәкәрлегемдә социаль мәсьәләләрҙе хәл итеү менән Мәғариф, мәҙәниәт, спорт һәм йәштәр сәйәсәте буйынса комитетта шөғөлләнермен тип ышанам. Әле беҙ өсөнсө сектор үҫеше, коммерцияға ҡарамаған ойошмалар дәүләт хеҙмәттәре баҙарына асыҡ юлды лайыҡлы файҙаланһын өсөн коммерцияға ҡарамаған ойошмаларҙы үҫтереү менән бик ҡыҙыҡһынабыҙ. Был йәһәттән һуңғы өс йыл дауамында коммерцияға ҡарамаған ойошмалар менән бик тығыҙ эш алып барған фонд ҡарамағындағы беҙҙең ресурс үҙәгенең эше өлгө булып тора. Йыл һайын 100-гә яҡын ойошманы уҡытабыҙ. Һөҙөмтә лә бар – Президент грантына һуңғы конкурста Башҡортостан ғаризалар һаны буйынса икенсе урында. Был шул иҫәптән беҙҙең дә ҡаҙаныш».\nТеги: һайлауҙар, Башҡортостан Дәүләт Йыйылышы, коммерцияға ҡарамаған ойошма


Өфөләге биш балалар баҡсаһында медицина бүлмәләре юҡ, тиҫтәгә яҡыны лицензияһыҙ эшләй // Йәмғиәт | новости башинформ.рф\n16:12, 23 октября 2018 Йәмғиәт\nӨфөләге биш балалар баҡсаһында медицина бүлмәләре юҡ, тиҫтәгә яҡыны лицензияһыҙ эшләй Фото: «Башинформ» мәғлүмәт агентлығы\nӨфө мәктәптәренең 63 538 уҡыусыһына 62 табип һәм 87 шәфҡәт туташы тура килә. Был хаҡта ҡала хакимиәтендәге оператив кәңәшмәлә мэрияның халыҡтың һаулығын һаҡлау бүлеге начальнигы Рәдиф Сабиров хәбәр итте. Әлеге ваҡытта ҡаланың барлыҡ мәктәптәрендә лә медицина учреждениелары менән балаларҙы хеҙмәтләндереү өсөн лицензиялар рәсмиләштерелгән. Баш ҡаланың ике лицейы (160-сы һәм 161-се) документҡа ҡул ҡуйыу стадияһында.\nӨфө властары һүҙҙәренсә, ҡалалағы белем биреү учреждениеларында медицина хеҙмәткәрҙәренең етмәүе күҙәтелә.\n«Биш балалар баҡсаһында медицина бүлмәләре юҡ (7-се, 31-се, 35-се, 56-сы һәм 71-се балалар баҡсалары), — тип билдәләне Рәдиф Сабиров. — Социаль объекттарҙы төҙөгәндә был биналар иҫәпкә алынмаған. Һигеҙ мәктәпкәсә белем биреү учреждениеһында медицина бүлмәләре бар, ләкин улар лицензияһыҙ эшләй (1-се, 4-се, 14-се, 45-се, 47-се, 150-се, 273-сө, 275-се балалар баҡсалары). Һуңғылары иҫке биналарҙа урынлашҡанлыҡтан, санитар нормаларға һәм ҡағиҙәләргә тап килмәй».\nБаш ҡала хакимиәтенең халыҡтың һаулығын һаҡлау бүлеге мәғлүмәте буйынса, ҡалалағы балалар баҡсаларында 326,5 шәфҡәт туташы ставкаһы бар, әммә был урындарҙа 191 медицина хеҙмәткәре генә эшләй.\nБөгөн Өфөләге балалар баҡсаларында тәрбиәләнеүселәрҙе хеҙмәтләндергән медицина хеҙмәткәрҙәре Өфөнөң Мәғариф идаралығы ҡарамағында. Рәдиф Сабиров һүҙҙәренсә, мәктәпкәсә белем биреү учреждениеларындағы медицина хеҙмәткәрҙәрен Башҡортостан Һаулыҡ һаҡлау министрлығы ҡарамағына күсереү тураһында мәсьәлә республика Хөкүмәтендә ҡарала.\nӨфө мэры вазифаһын ваҡытлыса башҡарыусы Салауат Хөсәйенов ҡала райондары башлыҡтарына яңғыраған проблемаларҙы контролдә тоторға һәм улар буйынса хәл итеү юлын тәҡдим итергә ҡушты.\nХәтерегеҙгә төшөрәбеҙ, Башҡортостан Башлығы вазифаһын ваҡытлыса башҡарыусы Радий Хәбиров республиканың һаулыҡ һаҡлау системаһында тәртип урынлаштырыуҙы, поликлиникалар төҙөү, кадрҙарҙы ситкә ебәрмәү менән шөғөлләнеүҙе талап итте.\nТеги: медицина, Өфө, мәктәптәр, балалар баҡсалары


Мәхдиә — Башҡорт Википедияһы\n35°30′00″ с. ш. 11°04′00″ в. д.HGЯO\n80 мең. кеше (2014)\nМәхдиә (ғәр. المهدية) — Тунистағы ҡала-курорт, Мәхдиәнең (виләйәт) административ үҙәге, 410- меңлек ҡала агломерацияһының үҙәге һәм 1,5 миллионлыҡ Сус — Монастир — Мәхдиә полицентрик конурбацияның өсөнсө үҙәге.\n4 Бөгөнгө заманда\nМәхдиә — Урта диңгеҙ яры буйындағы Тунис курорттарының иң көньяғында (Джерба утрауын һанамағанда), Монастир ҡалаһынан 45 саҡрым көньяҡҡараҡ, Африканың диңгеҙгә инеп торған ҙур булмаған морононда урынлашҡан.\nМәхдиәлә 80 000 яҡын кеше йәшәй (2014), уларҙың 98 % — ғәрәптәр, ҡалғандары — берберҙар (Төньяҡ Африканың төп халҡы) һәм европалылар.\nМәхдиәнең визит карточкаһы — аҡ ҡомло ҡыҙыныу ярҙары һәм Африка мороно.\nМәхдиәлә йылы, яҙ-йәй буйына һауа йылылығы киҫкенләшмәй, көслө елдәр ҙә юҡ. Һауа йылылығы, майҙан сентябргә ҡәҙәре, уртаса 25-30 С. Төндә генә 5-7 С төшөүе ихтимал. Һыу йылылығы — 23С. Һалҡынсараҡ миҙгелдә — октябрь, ноябрь һәм апрель — һауа 18-20 С тиклем йылына. Һыу — 15 С тиклем йылына. Иң һалҡын айҙарҙа — декабрь, ғинуар һәм февраль — һауа йылылығы 15 С, ә һыу — 12 С була, ямғыр яуыуы мөмкин.\nБеҙҙең эраға тиклем VIII быуатта бында финикийҙар колонияһы барлыҡҡа килә. Әкренләп ул эре сауҙа ҡалаһына әүерелә. Ҡала күп быуаттар йәшәй, алға киткән, бөлгән осорҙарҙы ла кисерә. Рим осоронда бында әһәмиәтле сауҙа порты була. Ҡалала ҙур Рим гарнизоны урынлаша.\nҠаланың исеме Фатимидтарҙың шиғый династияһын башлаусы хәлиф Ғөбәйҙуллаһ әл-Мәхдинән алына. Ул Мәхди — йәғни «ҡотҡарыусы» тип иғлан ителә. Уны ерҙә ғәҙеллек һәм тоғролоҡто терелтеүсе итеп күрәләр. Ғөбәйҙуллаһ бында 916 йылда үҙе төҙөгән Фатимид хәлифәтенең баш ҡалаһын нигеҙләй. Тора-бара Мәхдиә пираттарҙың терәге булып китә. Пираттарҙы ҡаланың географик урыны, ун метр ҡалынлығындағы һаҡланыу ҡәлғәләре йәлеп итә. XVI быуатта испандар, пираттарҙың йәшеренеү урынын юҡ итеү маҡсатында, был иҫтәлекле ҡәлғәләрҙе емереп ташлай. Уларҙан ҡалған берҙән-бер иҫтәлек — мәшһүр Скифа эль-Кахла (Ҡараңғы ҡапҡалар) ҡала ҡапҡалары.\nБөгөнгө заманда[үҙгәртергә | вики-тексты үҙгәртергә]\nМәхдиә күршеләге Сус һәм Монастир кеүек Тунис курорттарынан бер аҙ һуңыраҡ үҫешә башлай. Бөгөн Мәхдиәнең төньяғында урынлашҡан туристар биләмәһендә тиҫтәнән ашыу ҡунаҡ йорто бар, турист инфраструктураһы йылдам үҫешә. Бөтә был үҙенсәлектәр курортты башҡаларҙан айырып тора.\nИҡтисадтың нигеҙен туризм һәм балыҡсылыҡ тәшкил итә. Көн һайын бында, әле генә тотолған балыҡ һатып алырлыҡ, данлыҡлы балыҡ баҙары эшләй. Шулай уҡ индустриаль биләмәләр ҙә бар. Ҡаланы бик алыҫ булмаған Монастир-Бургиба халыҡ-ара аэропорты хеҙмәтләндерә. Ул Европа һәм Рәсәйҙең күп ҡалалары менән тоташҡан. Мәхдиәне башҡа ҡалалар менән автотрассалар, ҡала-ара автобустары һәм ҡыҙыл-сыбар ҡала-ара маршрут таксиҙары (луаждар) тоташтыра. Ҡалала Сус-Монастир-Мәхдиә (Sahel Metro) электричка юлы тамамлана. Ҡала транспорттары — автобус, күк-сыбар маршрут такси-луаждар, таксиҙар.\nҘур мәсет- Ғөбәйҙуллаһ әл-Мәхди төҙөгән.\nБордж-әл-Кәбир ҡәлғәһе — XVI быуатта төрөктәр тарафынан морондоң иң ҡырында төҙөлгән. Ун метр ҡалынлығындағы стеналар өс мөйөшлө бастиодары менән уны дәһшәтле хәрби ҡорамға әүерелдерә\nСкифа-әл-Ҡала ҡапҡалары- үҙенсәлекле ҡәлғә ҡапҡалары. Һуҙылып киткән 21 метрлыҡ коридор һымаҡ ҡапҡалар Каир майҙанына алып сыға. Унда төрлө сувенирҙар һатып алырға мөмкин.\nБорж эр-Рас урта быуат ҡәлғәһе Африк морононда урынлашҡан. Унда арыҫлан һыны һәм ҡыҙыҡ яҙмалар бар. Элекке Сәфәр мәсетендә ебәк эшләү музейы бар.\nЯр буйы-променад һәм марина-портта диңгеҙҙә йөрөү өсөн кораблдәр алырға мөмкин.\nMazara del Vallo, Италия\nПорт янындағы нығытмалар\nБорж-Охмани буйындағы яр нығытмалары\nФатимидтарҙың Бөйөк мәсете\nФатимидтарҙың Бөйөк мәсете диуарҙары\nБорж-Охмани паркындағы монумент\n2011 йылдың 14 ғинуары исемендәге яр буйы\nЯр буйы декорацияһы\nМәхдиәгә етеп килгән электричка (Sahel Metro)\nТунис. Махдия. Фотографии (рус.)\nhttps://ba.wikipedia.org/w/index.php?title=Мәхдиә&oldid=712944 ҡабул ителгән\nX быуатта нигеҙләнгән ҡалалар\nБыл бит һуңғы тапҡыр 04:07 4 июль 2017 үҙгәртелгән.


Калгари — Башҡорт Википедияһы\nКалгари (ингл. Calgary [ˈkælɡ(ə)ri]) — Канаданың Альберта провинцияһындағы ҡала. Провинцияның көньяғындағы таулы-далалы өлөшөндә Канада ҡаялы тауҙары һыу айырғасынан көнсығышҡа ҡарай яҡынса 80 километр алыҫлыҡта урынлашҡан.\n1875 һәм 7 ноябрь 1884\nmayor of Calgary[d]\nГородской совет Калгари[d]\n1 239 220 кеше (2016)\n1045 ± 1 метр\nФиникс[d], Тэджон, Наукальпан-де-Хуарес[d], Сараево, Дацин, Джайпур, Квебек[d] һәм Мазкерет-Батья[d]\nСкоушабэнк-Сэдлдоум[d], City of Calgary Water Centre[d], Repsol Sport Centre[d], Calgary City Hall[d] һәм Calgary Municipal Building[d]\n825 290 000 квадрат метр,\nT1, T2 һәм T3\n403, 587 һәм 825\nКатегория:Похороненные в Калгари[d]\nCategory:Films shot in Calgary[d]\n2016 йылда Калгари ҡалаһында 1,235,171 кеше йәшәгән, һәм ул халыҡ һаны буйынса илдә өсөнсө, Альбертала иң ҙур ҡала иҫәбенә инә.\nКалгари ҡалаһының көндәлек эшмәкәрлеге башлыса нефть сәнәғәте, ауыл хужалығы һәм туризмға бәйле. 1988 йылда ул Канадала Ҡышҡы Олимпия уйындары үткән тәүге ҡала була.\n1.1 Тәүге күскенселәр\n1.2 Нефть шауы\n1.3 Яңы тарих\n1.4 Калгари биҫтәләре\n2 Спорт һәм ял\nКалгариға европалылар килгәнгә тиклем бында 11 000 йыл докловис халыҡтары йәшәй. 1787 йылда картограф Дэвид Томпсон Боу йылғаһы буйында пиканы индеецтары менән ҡышлай. Ул ошо биләмәгә тәүге аяҡ баҫҡан европа кешеһе була. Ә 1873 йылда европалы Джон Гленн килеп урынлаша.\nКалгари, 1885 йыл\nКалгари районында Төньяҡ-Көнбайыш атлы полиция (хәҙер Канада короле атлы полицияһы) ойошторола. 1875 йылда булдырылған был пост виски һатыусы америка сауҙагәрҙәренән һәм тире кәсебенән һаҡлай. Башта ул Форт-Бризбуа (пост офицеры Эфран-А Бризбуа хөрмәтенә) тип атала, ләкин 1876 йылда полковник Джеймс Маклауд уны Форт-Калгари тип үҙгәртә. Калгари атамаһының нисек килеп сығыуы билдәһеҙ, әммә Малл утрауы музейында (Шотландия) gart kald боронғо исланд телендә «һалҡын баҡса» була тип аңлаталар. Бәлки был урынды викингтар шулай атағандыр. Икенсе версия буйынса был атама гэль теленән Cala ghearraidh «туғай (көтөүлек) буйында» тигән төшөнсәнән килеп сыҡҡан.\n1885 йылда Банф милли паркы ойошторола. Ул Banff Springs ҡунаҡханаһы менән бөтә донъя туристарының яратҡан урынына әйләнә.\n1883 йылда Канада Тымыҡ океан тимер юлы менән тимер юл станцияһы төҙөлгәс, Калгари сауҙа һәм ауыл хужалығы үҙәгенә әйләнә. Әлеге ваҡытта ла унда Canadian Railway Pacific төп идаралығы урынлашҡан.\n1884 йылда Калгари муниципалитет (town) хоҡуғын ала һәм ҡала халҡы тәүге мэрҙы һайлай. Джордж Мердок 1894 йылда ҡала статусын (city) күтәрә. Был районға тимер юл килеү менән Доминион хөкүмәте ерҙәрҙе арзан хаҡҡа көтөүлектәр өсөн ҡуртымға бирә башлай. Һөҙөмтәлә, ҡала тирәһендә малсылыҡ әүҙем үҫешә. Сауҙа һәм транспорт үҙәге булған Калгари тиҙҙән эре мал һатыу һәм ит сәнәғәте үҙәгенә әйләнә.\n1896 йылдан 1914 йылға тиклем бында ер бушлай бирелеүгә бәйле бөтә донъянан күскенселәр күпләп килеп төпләнә. Калгари иҡтисадының төп өлөшө игенселек һәм малсылыҡ булып, уның киләсәген билдәләй. Бөтә донъяға билдәле калгари стампиды (ковбой родео-фестивале) элеккесә йыл һайын июль айында үткәрелә. 1912 йылда бай дүрт ранчо хужаһы тарафынан ойошторола башлаған был байрам бөгөн «асыҡ һауала үткәрелгән иң ҙур күркәм тамаша» булып һанала.\nТәүге тапҡыр Альбертала нефть1902 йылда асыла. Ул 1947 йылға тиклем уның тормошонда мөһим роль тотмай. Әммә күп нефть ятҡылыҡтары асыла башлағас, Калгари провинцияһында шау-шыу башлана. 1973 йылғы Ғәрәп нефть эмбаргоһына бәйле нефткә хаҡ ҡырҡа артыу менән ҡала иҡтисады бик тиҙ үҫешә башлай. 18 йыл эсендә ҡала халҡы 272 000 кешегә, артабанғы 18 йылда 345 000 кешегә арта (2007 йылда халыҡ һаны 1 020 000 кеше). Был мәлдә бейек йорттар йылдам үҫә.\nКалгари иҡтисады нефть сәнәғәте менән ныҡ бәйле була, шуға күрә уға хаҡ төшә башлағас, эшмәкәрлек тә ҡырҡа кәмей. Әммә 1990 йылда ул нефткә бәйлелектән ситләшеп, тулыһынса иҡтисадын тергеҙә.\nКалгари нефть һәм газ көрсөгөнән һуң иҡтисадын төрлө яҡлап үҫтерә башлай. Был үҙгәреш 1988 йылда үткәрелгән XV ҡышҡы олимпия уйындары менән нығытылып ҡуйыла. Был сара ны бөтә донъяға таныта.\nЭшлекле өлөшө биш биҫтәнән тора: О-Клэр, Даунтаун-Уэст-Энд, Коммерция үҙәге, Чайнатаун һәм Даунтаун-Ист-Виллидж.\nЭшлекле өлөшкә үҙәк өлөш биҫтәләре терәлә. Улар — Кресент-Хайтс, Хаунсфилд-Хайтс — Брайар-Хилл, Хилхерст — Саннисайд, Бриджленд, Ренфру, Маунт-Ройал, Мишн, Рэмсей һәм Инглвуд. Үҙәк өлөшө артабан төньяҡта Роуздейл һәм Маунт-Плезант; көнбайышта Боунесс, Паркдейл һәм Глендейл; көньяҡҡа Парк-Хилл, Саут-Калгари (Марда-Лупа), Бэнквью, Альтадор һәм Килларни; көнсығышҡа Форест-Лоун — Интернэшнл-Эвенюбиҫтәләре менән сиктәш. Башҡалары ҡала яны биҫтәләре тип һанала. Калгари ҡалаһының 180-дән ашыу айырым микрорайоныны бар.\nEnergy Suncor үҙәге\nСпорт һәм ялҮҙгәртергә\nКалгари стампидын үткәреү урыны\n↑ Population and dwelling counts, for Canada, provinces and territories, and census subdivisions (municipalities), 2016 and 2011 censuses – 100% data — 2019.\n↑ Alberta municipal censuses, 2016 — Wikipedia\n↑ Cite web|title=Archaeology Timeline of Alberta|url=https://www.ucalgary.ca/~walde/testtime.html%7Carchiveurl=https://www.webcitation.org/65OBL3egF?url=http://people.ucalgary.ca/~walde/testtime.html%7Carchivedate=2012-02-12%7Cauthor=University of Calgary|authorlink=Калгарийский университет\n↑ Alberta Tourism, Parks, Recreation and Culture The Glenns. Тәүге сығанаҡтан архивланған 27 сентябрь 2007. (недоступная ссылка — история)\n↑ Музей Малла (Тобермори, остров Малл, Шотландия).\n↑ Parks Canada - Cave and Basin National Historic Site. Pc.gc.ca (2010-05-21). Тәүге сығанаҡтан архивланған 12 февраль 2012.\n↑ City of Calgary Historical Information. Тәүге сығанаҡтан архивланған 12 февраль 2012. (недоступная ссылка — история)\nhttps://ba.wikipedia.org/w/index.php?title=Калгари&oldid=779660 ҡабул ителгән\nПоследний раз редактировалась 5 февраль 2018 в 06:19\nБыл бит һуңғы тапҡыр 06:19 5 февраль 2018 үҙгәртелгән.


БЕРГӘЛӘП ШИҒЫР ҺӨЙЛӘНЕК\n8 Ноябрь 2019, 17:36\nБашҡортостандың 100 йыллығына арнап төрлө саралар, фестивалдәр уҙғарылды. Сибай ҡалаһында ойошторолған “Йөрәктән йөрәккә” конкурсы оло ҡыҙыҡһыныу уятты. Беҙҙең “Тирмәкәй” балалар баҡсаһында тәрбиәләнеүселәр, уларҙың ата-әсәләре һәм тәрбиәселәр унда әүҙем ҡатнашты.\nМостай Кәримдең 100 йыллығына арнап Сәриә Шәһит ҡыҙы һәм уның ҡыҙы Раида Мостай Кәримдең “Рус түгелмен, ләкин россиянмын” шиғыры менән сығыш яһаны. Улар дәртләнеп, бик ихлас әҙерләнгән. Башҡа ата-әсәләр, балалар һәм тәрбиәселәр ҙә конкурсҡа етди ҡараны, күңелдәренә ятҡан һәм яҡын шиғырҙарҙы һөйләне. Һәр сығыш алҡыштарға күмелде.\nБашҡорт халҡы электән сәсән телле булған. Бына әллә күпме йылдар элек яҙылған Салауат Юлаев шиғырҙары ла, замандаш әҙиптәрҙеке лә берҙәй күңелгә яҡын. Уларҙың һәр береһе тыуған илгә, ергә һөйөү, рух менән һуғарылған. Уларҙы күңеленә һеңдереп үҫкән балаларыбыҙ илһөйәр, телһөйәр булып үҫер, тип ышанабыҙ.\nМ.Һ.Әйүпова, Л.Р.Ибраһимова, тәрбиәселәр; Н.И.Әсмәндийәрова, уҡытыусы-логопед.


1 Март 2011, 15:04\nХанты-Мансиҙа үткән IХ Халыҡ-ара кинематографистар фестивалендә «Башҡортостан» киностудияһының «Елғыуар» фильмы (режиссеры Айсыуаҡ Йомағолов) тамашасылар һөйөүен яуланы. Республика кино оҫталарының иң ҙур проектының бюджеты – 26 миллион һум. Әйткәндәй, фильм декабрҙә генә Сергей Бондарчук исемендәге «Волоколамский рубеж» хәрби-патриотик фестивалендә әхлаҡи ҡиммәттәрҙе үҫтереүгә индергән ҙур өлөшө өсөн дипломға лайыҡ булғайны.\nЕр аҫты байлыҡтарын файҙаланыу буйынса Федераль агентлыҡ «Башнефть» акционерҙар нефть компанияһы асыҡ акционерҙар йәмғиәтенә федераль әһәмиәттәге ер аҫты участкаһына лицензия бирҙе. Ул Р. Требс һәм А. Титов исемендәге нефть ятҡылыҡтарын үҙ эсенә ала. Документ 25 йылға бирелә, лицензия участкаһы Ямал-Ненец Автономиялы Округы территорияһында урынлашҡан, майҙаны – ике мең квадрат километрҙан ашыу.\nОктябрьский ҡалаһы мәктәптәренә Таганрог автомобилдәр заводында йыйылған Hyundai автобустары ҡайтарылды. Автобус ун һигеҙ балаға һәм бер тәрбиәсегә иҫәпләнгән, һәр рәткә талап ителгән осраҡта водителде саҡыртыу өсөн төймәләр беркетелгән. Салонға «ГЛОНАСС» юлдаш навигация ҡорамалы ҡуйылыуы транспорттың ҡайһы тарафта йөрөүен асыҡ күрһәтә, шунлыҡтан, кәрәк булғанда, техник ярҙам күрһәтеү өсөн дә уңайлы.\n9 марттан «Федераль пассажирҙар компанияһы» (ФПК) асыҡ акционерҙар йәмғиәтенең алыҫ араға йөрөүсе поездарына билеттар хаҡына миҙгелле кәметеү коэффициенты индерелә. Ошо көндән «ФПК» акционерҙар йәмғиәтенең Рәсәй Федерацияһы сиктәрендә йөрөүсе поездарының плацкарт һәм дөйөм вагондарында йөрөү хаҡы уртаса йыллыҡ тарифтан 12 процентҡа кәмерәк буласаҡ. Кәметеү коэффициенты 50 көн буйына, 9 марттан 27 апрелгә тиклем, ғәмәлдә ҡала.\nКисә Башҡортостандың крәҫтиән-фермер хужалыҡтары вәкилдәре Тамбовҡа Рәсәй фермерҙарының ХХI съезына юлланды. 2 мартта асыласаҡ форумда аграрийҙар фермер хужалыҡтарының хәлен һәм проблемаларын, ауылда хужалыҡ итеүҙең бәләкәй формаларын үҫтереүҙә дәүләттең һәм фермер ойошмаларының ролен күтәреү мәсьәләләрен тикшерәсәк. Сараның төп маҡсаты – бәләкәй хужалыҡ формаларының халыҡты аҙыҡ-түлек менән тәьмин итеүгә һәм Рәсәй ауылын тергеҙеүгә индергән өлөшөн арттырыу мәсьәләләрен хәл итеү.\nӨфө кардиохирургтары йыл башынан эндовоскуляр алым менән, йәғни скальпелһеҙ 10 операция эшләне. Яҡын арала йәнә ошондай ун биш операция планлаштырыла. Юғары технологиялы бындай операциялар элек Мәскәү һәм Новосибирск ҡалаларындағы махсус медицина учреждениеларында ғына башҡарылған.\nТиҙҙән Өфөнән Болгарияның Бургас ҡалаһына авиарейс асыла. Рейс булдырылыуы ике ил араһындағы мәҙәни бәйләнештәрҙе үҫтереүгә булышлыҡ итәсәк. Быға тиклем республикабыҙҙа белем алыусы студенттар, тәжрибә уртаҡлашыусы, өйрәнеүсе ижад вәкилдәре Мәскәү аша йөрөргә мәжбүр ине.


Инфоурок › Начальные классы ›Презентации›Презентация по русскому языку "Существительное"\nБөгөн беҙҙә башҡорт теле Яратам һине телем! Рәхмәт һиңә!Һинең аша Алам мин яҡшы белем.\nБик матур һүҙ беләм:”Яҡшы”. Киреһе ниндәй һуң?-”Яман”. Мин һиңә әйтәмен:”Дөрөҫ”. Тиҫкәре яуап бир:-”Ялған”. Бик насар һүҙ беләм:”Ҡурҡаҡ”. Ҡаршы кил һин миңә-”Батыр” Көртлө юл тигәнгә ҡаршы Киреһен әйт әле-”Таҡыр” <Был тим мин,уйындың аҙағы. Һин ҡаршы килһәң –башы. Дауам ит,улайһа,шиғырҙы. Һәр һүҙгә яуап тап ҡаршы.\nДауам ит! Иртә- төн- Еңел- тиҙ- Килделәр- алыҫ- Дуҫ- аҡ- Ҡыш- батыр- Киң- йылы- Өләсәй- күп-\nАнтонимдар. Бер-береһенә ҡапма-ҡаршы мәғәнәле һүҙҙәр антоним тип атала.\nЯл минуты. Ҡулдарҙы күтәрҙек, Аҫҡа төшөрҙөк. Ҡулдарҙы йәйҙек. Ҡайсы эшләнек. Ҡулдар талдылар. Аҫҡа төштөләр. Иркен тын алдыҡ. Парты артына ултырҙыҡ.\nҒәмәли эштәр. 359-сы күнегеү.Үҙ аллы эш.\nАтайҙар һәм әсәйҙәр. Олатайҙар,өләсәйҙәр, Ағайҙар һәм апайҙар. Бәхетле булып үҫһендәр Бөтә ерҙә балалар. Татыу ғаилә илебеҙҙең- Таянысы терәге.\n5.Ғәмәли эштәр. Нығытыу. 327-се күнегеү. -Һөйләмдәрҙе уҡы, һандарға һорау ҡуй, һөйләмдә ниндәй киҫәк булып килеүен асыҡла.Күсереп яҙ.Ике һөйләмде һөйләм киҫәктәре буйынса тикшер.\n-331-се күнегеү.Мәҡәлдәрҙе күсереп яҙ.Һандарҙың ниндәй һөйләм киҫәге икәнлеген асыҡла.\nТ 10 Т 10\n.Өйгә эш.Ҡушма һәм ябай һандарҙы ҡулланып автобиографияңды яҙып килергә.\nИке уйла, бер һөйлә. һыймай. Ике тәкә башы бер ҡаҙанға Ете ҡат үлсә, бер ҡат киҫ.\nПрограмма по родной литературе\n991 0 25.11


Беҙҙең йәмғиәттә социаль хеҙмәткәр изге бурыс үтәй\nЯрҙамға мохтаж, һаулығы ҡаҡшаған кешеләр менән эш итеүселәр уларҙың уңайлыҡтары өсөн яуаплылыҡ тоя. Шундай изге күңелле, ярҙамсыл социаль хеҙмәткәрҙәрҙең береһе Ғафури районының Красноусол ҡасабаһында йәшәй.\nСоциаль хеҙмәттә Гөлфиә Зәйнешева ун йылдан ашыу. Уның яуаплылығында 11 кеше. Ит баҙарында ла был мөләйем ханымды әллә ҡайҙан танып, әйҙүкләп ҡаршылайҙар. Гөлфиә Кәшәфетдин ҡыҙының тәүге һөнәре һатыусы. Кәштә артында торған хеҙмәткәрҙәрҙең булмышы уға яҡшы таныш. Үҙгәртеп ҡороуҙар башланғансы ул да Красноусол ҡасабаһында алдынғы алдынғылар рәтендә була. Был хаҡта уның егерменән ашыу Маҡтау ҡағыҙҙары һөйләй. Гөлфиә Кәшәфетдин ҡыҙының эшһөйәрлеге «Хеҙмәтендәге ҡаһарманлыҡ өсөн» миҙалы менән баһаланған. Тормошҡа сығып, бер-бер артлы ике балаһы тыуғас, ул яратҡан һөнәрен ҡалдырырға ҡарар итә.\nБөгөн Гөлфиә Зәйнешева районда өлгөр, уңған социаль хеҙмәткәрҙәрҙән һанала. «Беҙҙең өлкәлә осраҡлы кешеләр эшләргә тейеш түгел», тигән фекерҙә ул. Гөлфиә Зәйнешева өсөн социаль хеҙмәткәр профессия ғына түгел , ә күңел торошо ла. Өлкәндәр һәм ҡараусыһыҙ ҡалған кешеләр менән эш иткәндә сабыр, хәстәрлекле, иғтибарлы булыу иң күркәм сифаттарҙан һанала. Бөйөк Ватан һуғышы ветераны ғаиләһенең бөтә проблемалары ла яҡын уға.\nСоциаль хеҙмәткәр үҙенә тәүгеләрҙән булып әҙәм балаһын борсоған проблемаларҙы ала. Рәхмәтле профессия буйынса эшләүсе ханым Гөлфиә Зәйнешева күңел йомартлығын, изгелеген ғаилә ағзаларына ла, ярҙамға мохтаж кешеләргә лә йәлләмәй өләшә. Уның ун йылдан ашыу социаль өлкәләге тырышлығы Рәхмәт хаты менән баһаланған.\nГөлфиә Кәшәфетдин ҡыҙы һәр иртә һайын ошо таныш һуҡмаҡтан кешеләр янына ашыға. Бөгөн Гөлфиә Зәйнешева кеүек фиҙаҡәрлеген башҡаларға ҡорбан итә алыусылар ғына социаль өлкәгә тоғролоҡ һаҡлай ала.


29 Ғинуар 2011, 16:03\nМәғәнәле һүҙҙәр. Һуңғы йылдарҙың көслө ауазы булып торалар... Бер үк нәмәне аңлайышлы итеп ҡат-ҡат ҡабатлаһаң, ул һүҙҙәр саҡырыу ҡеүәтенә эйә була. Шул уҡ һүҙҙәрҙе мәғәнәһеҙ генә ҡабатлаһаң, улар төп йүнәлешенән тайпылып, бәҫен юғалтыуы ла ихтимал.\nБер үк нәмәне аңлайышлы итеп ҡат-ҡат ҡабатлаһаң, ул һүҙҙәр саҡырыу ҡеүәтенә эйә була. Шул уҡ һүҙҙәрҙе мәғәнәһеҙ генә ҡабатлаһаң, улар төп йүнәлешенән тайпылып, бәҫен юғалтыуы ла ихтимал.\nМәғәнәле нәмәне мәғәнәһеҙгә әүерелдереү – хәҙерге замандың ауырыуы. Хатта халыҡты аҙаштырыу ҡоралы булыуы ла мөмкин. Тик был ҡараш ошо юлдарҙың башында уҡ әйтелгән «ил», «ер», «тел» тигән һүҙҙәргә һис ҡағылмай. Сөнки был һүҙҙәр – изге төшөнсә. Ихлас күңелдән һәр саҡ «ер-әсә», «ил-әсә», «тел-әсә» тибеҙ. Беҙҙе йоҡлатмай, аңыбыҙҙы көсәйткән, зыңлап торған һәм беҙгә дәрт өҫтәгән, уянырға өндәгән ауаз.\nТик ни өсөн йәшәү мәғәнәһен тәшкил иткән ошо һүҙҙәр бөгөн беҙҙе ғәфләт йоҡоһонан уята алмай? Уйлап ҡарайыҡ: ерҙе үҙенә алған, уны хосусилаштырған кешеләр һаны ни өсөн әҙ һуң? Юҡ, халҡым ерҙе алмай – хосусилаштырмай, тип әйтеү дөрөҫлөккә тап килмәй. Был хаҡта фекер алышайыҡ. Бына бер күренеште күҙ алдына килтерәйек: ас кешене икмәк киҫәге күрһәтеп эйәртәләр. Бара кеше шул киҫәкте алырға, ашарға, йәшәргә. Ә шул ынтылыштың икенсе төрлө нәмәгә әйләнеүе бар бит әле: асты эйәрткән туҡ кеше икмәкте күрһәтә бирә лә... ашарға бирмәй, алғараҡ ҡаса. Туҡ артынан ас килә, ә ас артынан икенсе, өсөнсө ас бәндә йүгерә... йөҙөнсө... меңенсе кеше икмәккә ынтыла. Ынтыла, тик буйы етмәй, ала алмай, ә талап алһаң, ҡулға һуғалар.\nЕр менән дә шулай. Законда, ерҙе алып, хосусилаштырып була, тип яҙылған. Тик халыҡ ашыҡмай. Ни өсөн ерҙе үҙенеке итмәй? Сөнки теркәтә алмай. ҡулға бирмәйҙәр. ҡағыҙҙа ғына бирәләр, ә ысынбарлыҡта – юҡ. Бөгөн ерҙе алыу өсөн шарттар тыуҙырылмаған. Ер мөнәсәбәттәрен көйләү өсөн шарттар юҡ. Ерҙе алам, үҙемдеке итәм, тигән кеше уның өсөн аҡса түләргә тейеш. Эш ҡайҙа ғына етмәне: ерҙе үҙенә яҙҙырып ҡына ҡуйған кеше шуның өсөн танытма ғына алыр өсөн аҡса түләй.\nЕрҙе урынында күрһәтергә, картаға төшөрөргә тейештәр һәм, кәрәк булһа, таяҡтар ҡағырға кәрәк. Был – ерҙе ысынбарлыҡта күрһәтеү, межа һалыу. Бына ошо эштәр өсөн ер алам тигән кеше 15 – 20 мең һум аҡса түләргә тейеш.\nЕрҙе алған хәлдә лә, уны эшкәртергә, сәсергә, ҡарарға, һуңынан уңышты йыйырға, урырға кәрәк. Ә нимә менән һөрөргә, сәсергә, урырға? Орлоҡто нисек табырға, ә ашлама, яғыулығы һ. б.?\nБыл эштәрҙе башҡарыу өсөн тракторы, комбайны, сәскесе лә кәрәк. Ошо ҡорамалдарҙы һатып алыуға 1 – 2 млн һум аҡса талап ителә. Крәҫтиәндә бындай аҡса юҡ! Бына бит кәртәгә килеп төртөлдөк. Аҡса юҡ – ер юҡ. Ер юҡ – иген юҡ, иген юҡ – аш юҡ. Бөттө.\nЕрҙе алған ваҡытта шул уҡ кешеләргә Законда ҡаралған төп средстволар (трактор һ.б., һ.б.) бирелергә тейеш ине. Ә уларҙы бирҙеләрме? Юҡ. Халыҡтың 99 проценты бер нәмә лә ала алманы. Уларҙы һәм башҡа байлыҡтарҙы төрлө сос кешеләр һәм хужалыҡ етәкселәре йә үҙҙәренә алды, йә һатты.\nБына ошоларҙы иҫкә алып, беҙ, ошо юлдарҙың авторҙары, бер концепция төҙөп ҡараныҡ. Йәғни, хөрмәтле уҡыусылар, иғтибарығыҙға бер-береһе менән бәйле саралар теҙмәһен тәҡдим итәбеҙ. Был уй-фекерҙәр «Йәшлек»тә 2008 йылдың яҙында баҫылып сыҡҡайны инде. Концепцияны беҙ шул уҡ ваҡытта иң юғары өс урынға – Президентҡа, Дәүләт Йыйылышы – ҡоролтайға һәм Хөкүмәткә тәҡдим иттек. Тик чиновниктар уны күрмәне-ишетмәне. Ишетергә лә теләмәнеләр.\nШул уҡ концепцияны, тулыландырып, тағы ла халыҡҡа еткермәксе булдыҡ.\nБашҡортостан Республикаһында ер тураһындағы Законды\nтормошҡа ашырыу концепцияһы\nЕрҙе ҡулланыу һәм һаҡлауҙы яйға һалған федераль, төбәк программаларын ваҡытында, әүҙем файҙаланыу өсөн Башҡортостан Республикаһының Ер тураһындағы Законын тормошҡа ашырыу механизмын тәҡдим итәбеҙ.\n1. Башҡортостанда ауыл хужалығы тәғәйенләнешендәге ерҙәрҙе хужаларҙан 1985 йылға тиклем, 10 йылдан да кәм булмаған арауыҡта уның территорияһында йәшәгән Башҡортостан Республикаһы граждандары һатып алырға тейешле.\n2. Башҡортостан Республикаһы Хөкүмәте ер пайына хоҡуғы булған граждандарға 2 – 10 йылға оҙайлы һәм процентһыҙ кредит бирергә тейеш. Был аҡса ерҙе милек итеп теркәтеү өсөн тотонола.\n3. Ауыл хужалығы тәғәйенләнешендәге ерҙәрҙең хужалары закон рөхсәт иткән формаларҙа ауыл хужалығы продукцияһы етештереүсе ойошмалар төҙөй ала. ҡуртымға бирергә лә мөмкин.\n4. Ауыл хужалығы тәғәйенләнешендәге ерҙәрҙең беренсе хужалары башҡа граждандарға ерҙе 2020 йылдан һуң ғына һата ала.\n5. Ерҙе һатып алған икенсе (өсөнсө, бишенсе...) хужалар был байлыҡты ҡайтанан һатыу өсөн беренсе хужаларҙың рөхсәтен алырға тейеш.\n6. Ерҙе һөҙөмтәле файҙаланыу һәм уны ауыл хужалығы әйләнешенә тулыһынса индереү өсөн Башҡортостан Республикаһы Хөкүмәтенә лизинг шарттарында ерҙең беренсе хужаларына процентһыҙ һәм оҙайлы кредит биреү кәрәк. Был кредит 20 йылға тиклем бирелһен, һәм ул техника, яғыулыҡ кеүек кәрәкле нәмәләр алыу өсөн ҡулланыласаҡ.\n7. Ерҙең беренсе хужалары маҡсатлы алынған был кредиттарҙы өс уңышлы йыл үткәндән һуң ғына түләй башлай.\n8. Ерҙең беренсе хужалары йәки уларҙың вариҫтары алған оҙайлы кредиттарҙың дөйөм күләменең 30 процентын – үҙҙәре, ҡалған 70 процентын республика ҡаплай.\n9. Ер тураһындағы законды тормошҡа ашырыу шарттарын камиллаштырыу һәм уны ғәмәлдә ҡулланыу өсөн механизм булдырыу маҡсатында 2011 йылда Башҡортостандың бер нисә районында иҡтисади эксперимент үткәрергә кәрәк.\nБына ошо. Концепцияның маҡсаты – ер ресурстарын тулыһынса файҙаланып, теүәл ҡулланып, ауыл хужалығы продукцияһын – игенде, итте, һөттө һ.б. етештереүҙе арттырыу һәм ошо нигеҙҙә халыҡтың йәшәү кимәлен күтәреү, илде лә, халыҡты ла байытыу.\nОшо концепцияның тормошҡа ашырылыуына гарантия бармы? Бар: уның гарантияһы булып финанс базаһы тора һәм етәкселәрҙең, төрлө кимәлдәге структураларҙың үҙ өҫтөнә яуаплылыҡ алыуы талап ителә.\nКонцепцияның авторҙары –\nЗәки ХАММАТОВ, иҡтисади фәндәр кандидаты, доцент, элекке совхоз директоры һәм Башҡортостан баҡыр-көкөрт комбинаты директорының ауыл хужалығы буйынса урынбаҫары.\nФәйзиәхмәт БАЙБУЛОВ, Баймаҡ районы ауыл хужалығы идаралығында план-иҡтисад бүлегенең элекке башлығы, «Ирәндек» һәм «Сибай» совхоздарының элекке баш бухгалтеры, баш иҡтисадсыһы.


«Киске Өфө» гәзитенең сайты - МИН НИМӘГӘ ҺӘЛӘТЛЕ? ШУНЫ ҺЫНАРҒА ЯРАТАМ - 2019 - Мәҡәләләр\nЭшҡыуарлыҡҡа кеше аҡсаһы күп булғандан түгел, аҡсаһыҙлыҡтан һәм сараһыҙлыҡтан килә, тигән фекер бар. Һеҙгә был эшкә тотонорға нимә этәргес булды?\n- Моғайын, ирекле булырға теләү тойғоһолор. Әрме сафтарында хеҙмәт итеп ҡайтҡандан һуң, Себергә китеп эшләп ҡараным. Шунда мин үҙ ереңдә йәшәү һәм эшләүҙең кеше өсөн ни тиклем мөһим булыуын аңланым. Бигерәк тә ир-егет өсөн. Ҡатын-ҡыҙҙың яҙмышы шулай, ул йышыраҡ төшкән ерендә ерегә. Ә ир кешегә күңел тыныслығы өсөн үҙ ерендә баҫып тороу мөһим. Үҙ-үҙемә эшләп ҡарау теләге лә көслө ине. Еңел машинала Мораҡтан Өфөгә кеше йөрөтөп тә алдым. Баш ҡалала йәмәғәт автобусында водитель булып та эшләнем. Кеше ғүмере һәм сәләмәтлеге өсөн яуаплы эш, ә ял итеп өлгөрмәйһең, йыш ҡына йоҡо ла туймай. Шуға унан баш тартырға булдым. Ошолай эҙләнеүҙәрҙән һуң йөк ташыу машинаһы алып, районға ҡайттым. Бының өсөн еңел машинаны һатырға тура килде. 2011 йылдан ошо йөк ташыу өлкәһендәмен.\nБыл беҙҙең ғаилә бизнесы, тип тә әйткәйнең шикелле?\n- Эйе, был беҙҙең ғаилә бизнесы. Тик башта унда мин килдем һәм йыл, йыл ярымдан һуң, эш күбәйгәс, атайымды ла саҡырҙым. Ул бер эшҡыуарҙа эшләп йөрөй һәм автобус водителе ине. Үҙенә Газель һатып алды ла, эшләй башланыҡ. Әммә башта ул ныҡ шикләнде. Сөнки совет осоронда йәшәгән һәм эшләгән кешеләрҙең һәр береһенә хас булғанса, хөкүмәттән дә уңайлыраҡ эш биреүсе юҡ, тигәнерәк юҫыҡта фекер йөрөтә ине. Хәҙер ҙә, 7 йыл үткәндән һуң, төрлө идеялар тәҡдим итеп ҡарайым, барыбер ҡурҡыңҡырай тотонорға.\nЭшҡыуар булыр өсөн үҙеңдә ниндәй сифаттарҙы үҫтерергә кәрәк?\n- Иң тәүҙә сабырлыҡ кәрәк. Сабыр иткән - моратына еткән, ти халыҡ. Эш башлағанһың икән, аҙаҡҡа тиклем барырға кәрәк. Ҡайһы бер кеше түҙмәй, йәки үҙенә ышанмай, килеп сыҡмаҫ, тип уйлай. Әлбиттә, мин дә ҡайһы берҙә уйланам, әммә үҙ-үҙеңде еңергә кәрәк. Тағы ла шундай ғәҙәтем бар - нимәгә һәләтле булыуымды һынарға яратам. Үҙ-үҙемә саҡырыу ташлайым инде. Ҡаршылыҡтар бөтөн эштә лә осрап тора ул, уларға артыҡ иғтибар бирмәҫкә кәрәк. Машинамдың бензин багына тоҙ ҙа һалдылар, башҡа күңелһеҙлектәр ҙә булды. Бөгөн мин уларҙы көлөп кенә хәтергә алам. Спиртлы эсемлектәрҙән баш тартҡанмын, бер йыл диндәмен, былар миңә ярҙам ғына итә.\nЭш башлап ебәреү өсөн кешегә яҡынса күпме бол кәрәк?\n- Мин, мәҫәлән, 2011 йылда иҫкерәк кенә Газель машинаһын 300 меңгә алдым. Әле уны яңыртманым, ҡараштырып ҡына торам. Ниндәй эшкә тотоноуыңа ҡарап, иң кәмендә сама менән 400-500 мең кәрәктер. Иң еңеле шул: алып һатыу бит инде. Ә башҡа өлкәләр, продукция етештереү менән бәйле булғандары күберәк аҡса талап итә. Күгәрсендә фермерҙар, ике ауылда - Ишбирҙелә һәм Дауыт-Ҡайыпта йылҡы тотоп, ҡымыҙ етештереүселәр бар. Милли ризыҡтар етештереү йүнәлеше, хатта үҙебеҙсә икмәк бешереү өлкәһе лә тәүәккәл һәм ҡыйыуҙарҙы көтә. Үҙем кредит алыу яҡлы түгелмен. Дөрөҫөрәге, шулай килеп сыҡты, банктан ипотека кредиты ла ала алмағайным ваҡытында. Аллаһы Тәғәлә һаҡлаған тип кенә ҡарайым был хәлгә. Яйлап йорт та төҙөнөм, бер ниндәй кредит та кәрәкмәне. Шуныһы ла бар: эш башланым да, шунда уҡ килем килә башлай тип уйларға ярамай. Минең йыл ярымдан һуң ғына килем ҡулға эләгә башланы. Әйткәндәй, беҙ хәҙер үҙ-ара берләшеп, бер-беребеҙгә ярҙам да иткеләйбеҙ. Мораҡта бер егет кафе асҡайны. Уны хәләл кафеһы итеп үҙгәртергә үҙе лә риза, беҙ ҙә быға булышлыҡ итергә уйлап торабыҙ. Шуны ла әйтергә кәрәк, эш асыу өсөн аҡса ғына түгел, район хакимиәтенең рөхсәте лә, аңлауы ла кәрәк. Эшҡыуарҙарға беҙҙә юлдар асыҡ, әлегә хакимиәт тарафынан ҡаршылыҡҡа осраған бер генә хәлде лә ишеткәнем юҡ.\nЭшҡыуарҙар бөгөн ниндәй ярҙамға мохтажлыҡ кисерә?\n- Иң ҡиммәте - идея, тиҙәр бит. Үҙ-ара берләшеп, "Ҡыпсаҡ" ойошмаһы булдырыуыбыҙ ҙа бер-беребеҙгә ярҙам итеү маҡсатынан. Бәлки, кемгәлер һүҙ, кемгәлер матди ярҙам кәрәктер. Эшен күптән яйға һалған тәжрибәле эшҡыуар ағайҙар ҙа шылтыратып, бәйләнешкә инделәр. Эшҡыуарҙар күп ул беҙҙә, ағас ярыу цехы тоталар, шул уҡ ауыл хужалығы йүнәлешендә эшләйҙәр. Беҙҙең район егете Өфөлә Yamaha-үҙәк тота әле. Хәҙер йыйын үткәрергә планлаштырабыҙ. Эш башлағанда бит ул һәр ярҙам да мөһим. Финанс, юридик һ.б.\nФинанс йәһәттән ирекле булыу өсөн булған килемеңдең ун өлөшө менән бүлешергә кәрәк, тигән ҡағиҙә бар. Һеҙ быға нисек ҡарайһығыҙ?\n- Уға бик ыңғай ҡарайым. Эшҡыуар булһаң да, булмаһаң да, беҙҙең халыҡта былай ҙа саҙаҡа, хәйер биреү йолаһы бар. Кешегә үтескә аҡса биреп тороу йолаһы ла онотолмаған әле. Минең, мәҫәлән, әлеге мәлдә 100 мең тирәһе аҡсам кешелә йөрөй. Берәүһе кире ҡайтара, берәүһе алып тора. Процентһыҙ кредит һымаҡ була инде был. Һәм быны мин ихлас күңелдән эшләйем.\nЯҙылған: 06.02.19 | Ҡаралған: 316


Хайран ҡалырлыҡ табыш\nТуймазы районында ҡауын ҙурлыҡ 5 ямғыр бәшмәге тапҡандар. Уларға Ҡарамалы-Ғөбәй ауылынан Данил Шәрәфетдинов тап булған. Белгестәр әйтеүенсә, ямғыр бәшмәгендә кальвацин - бактерияларға һәм яман шешкә ҡаршы матдә бар. Шуға ла был бәшмәк тәмле генә түгел, ә файҙалы ла.\nӘ Баймаҡ районы Ярат ауылында йәшәүсе ғаилә иһә ун литрлы биҙрәгә һыймаҫлыҡ картуфҡа юлыҡҡан. Гигант картуф хужаһы юғары уңышты фәҡәт шифалы ямғырҙар яуыуы менән аңлата.\nӘгәр һеҙ ҙә ҡыҙыҡлы йәки ғәҙәттән тыш хәл-ваҡиға шаһиты булһағыҙ, беҙҙең редакцияның вацап номерына хәбәр итеп, фотоһүрәттәр һәм видеояҙмалар ебәрә алаһығыҙ. Уның һандарын һеҙ экранда күрәһегеҙ.


Төркиә тарихында бер партиялы осор — Башҡорт Википедияһы\nТөркиә тарихында бер партиялы осор\nТөркиә тарихында бер партиялы осор (төр. Türkiye'de tek partili dönem) — Төркиә Республикаһы тарихының 1923 йылда илдә рәсми рәүештә бер партиялы режим урынлашыуҙан башланған өлөшө. 1923—1945 йылдарҙа Республика халыҡ партияһы Төркиәлә берҙән-бер партия була. 1945 йылда Милли үҫеш партияһы (тур. Millî Kalkınma Partisi) барлыҡҡа килә. 1946 йылғы һайлауҙа Республикан халыҡ партияһы еңһә лә, 1950 йылғыла парламентта күпселек булыуын юғалта. Был осорҙа президент Мостафа Кәмал Ататөрк күп партиялы демократияға күсеү өсөн оппозиция партиялары ойоштороуҙы һорап ҡат-ҡат мөрәжәғәт итә: 1930 йылда Либераль-республикасы партия барлыҡҡа килә, әммә тиҙҙән ойоштороусылары тарафынан таратыла; 1924 йылда Прогрессив республикансы партия ойошторола (Казим Карабекир тарафынан), әммә ағзалары Сәйет шәйех фетнәһендә (1925) ҡатнашҡанлыҡтан тиҙ арала таратыла. Һөҙөмтәлә, республикала күп партиялы система Ататөрктөң вафатынан һуң ғына барлыҡҡа килә.\n1 Ататөрктөң президентлыҡ осоронда (1925—1938)\n2 Оппозиция (1924—1927)\nАтатөрктөң президентлыҡ осоронда (1925—1938)[үҙгәртергә | вики-тексты үҙгәртергә]\nТөркиә Республикаһын ойошторғас, йәш илдең хөкүмәте уны яңыртыуға бөтә көсөн һала. Франция, Швеция, Италия, Швейцария кеүек көнбайыш илдәренең дәүләт институттары, закондары, конституциялары ҡарала һәм Төркиә талаптарына, «төрөк милләтенең үҙенсәлектәренә» яраҡлаштырыла.\nУл саҡта ил йәмәғәтселеге президента Мостафа Кәмалдең (һуңыраҡ ул «Ататөрк» булып китә) ниәттәрен, программаларын әллә ни аңлап та етмәй, йышыраҡ уны: «Беҙ беренсе хәлифәләр осорона ҡайтабыҙ» тигән лозунгылар менән сәләмләй. Властың хәлифәләр осорондағы кеүек бер ҡулда тупланыуын туҡтатыу өсөн Мостафа Кәмал байтаҡ реформалар үткәрә, төрлө дәүләт вазифаларына Феүзи Чакмак, Казым Озалп һәм Иcмет Инөнү кеүек сағыу лидерҙарҙы тәғәйенләй. Ошо саралар ярҙамында ул төрөк йәмғиәтенең үҙаңын үҙгәртергә, исламсы дәүләтте заманса демократик һәм донъяуи дәүләткә әйләндерергә тырыша.\nЯңы дәүләттең мөһим элементтарының береһе булып күп партиялылыҡ тора. Әммә был юлда ҡаршылыҡтар үҫеп сыға: Либераль республикасы партияны (лидеры Али Фәтхи Окьяр була) нигеҙләгәс, уға төрлө «дини төркөмдәр» берегә, шунан һуң илдә, айырыуса көнсығышында, ҡанлы болалар башлана. 1930 йылдың 17 ноябрендә Либераль партия таратыла һәм 1945 йылға тиклем илдә күп партиялы демократия төҙөү аҙымдары яһамай.\nОппозиция (1924—1927)[үҙгәртергә | вики-тексты үҙгәртергә]\n1924 йылда «Мосул проблемаһы» киҫкенләшә (ҡарағыҙ: Ғосман империяһының тарҡалыуы), Сәйет шәйех артабан уның исемен алған ихтилалды ойоштора. Сәйет шәйех Дижленән (Пиран) бай курд вариҫы (ҡәбилә башлығы) булғанлыҡтан, төбәктә дин һәм милләт мәсьәләһе айырыуса киҫкен төҫ ала: шәриғәт закондарын тергеҙергә тырышып, Пирандың ҡораллы көстәре ауылдар буйлап тарала, Элазыг һәм Диярбакырҙа хөкүмәт учреждениеларын тартып ала.\nТөркиә хөкүмәтендә шәйех Сәйет ихтилалын «контрреволюция» тип баһалаусылар була, улар кисекмәҫтән хәрби хәрәкәттәр башларға саҡыра. 1925 йылдың 4 мартында ихтилалға ҡаршы сығыу өсөн илдә «Йәмәғәт тәртибен һаҡлау тураһында» закон сығарыла. Ул хөкүмәткә ғәҙәттән тыш вәкәләттәр бирә һәм 1929 йылда ғына көсөнән сығарыла.\nБындай сараларға идара итеүсе партия ағзалары ла ризаһыҙлыҡ белдерә: шул уҡ осорҙа Мостафа Кәмал үҙе үҙ партияһында әҙселектә ҡалыу ихтималлығынан борсола. Әммә ул «оппозиция төркөмөн» юҡ итергә ҡыймай. Һөҙөмтәлә Ататөрк власын һаҡлап ҡала, сөнки уның хөкүмәтенә ышанмаусылыҡ күрһәтеү өсөн тауыш биреү уңышҡа өлгәшмәй (1924 йылдың 8 ноябрендә ышанмаусылыҡ вотумы 148 тауыш менән кире ҡағыла, ышанмаусылыҡ белдереүселәр һаны 18 була). Бынан һуң Мостафа Кәмал «төрөк милләте республика, цивилизация һәм прогресс юлынан ҡурҡыуһыҙ алға барырға ныҡлы ҡарар итте», - ти.\n1924 йылдың 17 ноябрендә оппозиция төркөмө ярсығы Прогрессив Республикасы парти (ПРП) төҙөй, уға төрөк парламентының 9 депутаты инә — был илдә беренсе рәсми күп партиялы системаның тәүге сағылышы була. ПРП-ның иҡтисади программаһы идара итеүсе властың «дәүләт социализмы»нан нығыраҡ либераль була, ә оппозиционерҙарҙың социаль программаһы, киреһенсә, Ататөрктөң «модернизмынан» консервативыраҡ була. Яңы партия башлыҡтары ғөмүмән алғанда кәмалсы революцияны яҡлай, әммә «мәҙәни революция» һәм секуляризм принциптары тураһында башҡа ҡарашта тора.\n1926 йыл эсендә Измирҙә Мостафа Кәмалды үлтереү буйынса заговор асыла. Заговорсылар араһында Халифәлекте бөтөрөүгә ҡаршы сыҡҡан, шулай уҡ ил башлығына ҡарата шәхси үпкәләр ҙә йөрөткән элекке депутат та була. «Емерткес эшмәкәрлекте фашлау» ғәмәлдә Ататөрктөң мәҙәни революцияға ҡарашын уртаҡлашмаусыларҙы көсһөҙләндереү өсөн ҡулланыла. Идара итеүсе властың бик күп сәйәси дошмандары суд яуаплылығына тарттырыла.\n↑ Ruysdael, 2002, с. 214\n↑ Keyman, 2007, с. 97\nSalomon Ruysdael New Trends in Turkish Foreign Affairs: Bridges and Boundaries — iUniverse, 2002. — ISBN 978-1-4759-1899-1.\nEmin Fuat Keyman Remaking Turkey: Globalization, Alternative Modernities, and Democracy — Lexington Books, 2007. — ISBN 978-0-7391-1815-3.\nhttps://ba.wikipedia.org/w/index.php?title=Төркиә_тарихында_бер_партиялы_осор&oldid=886904 ҡабул ителгән\nБыл бит һуңғы тапҡыр 09:00 11 май 2019 үҙгәртелгән.


Ғәҙәти граждан күҙлегенән сығып ҡарағанда эшҡыуарҙарҙы нисек һүрәтләргә була Әлбиттә, ул үҙ эшен асып, килем табы рға һәләтле кеше. Йәки, марксизм классиктары һүҙҙәре менән ә йткәндә, етештерелгән тауар өсөн "өҫтәмә хаҡ" алыу. Нисек к енә борғолаһаң да, иҡтисади ҡыҙыҡһыныу һәм тауар - аҡса мөнә сәбәттәре бизнестың, уның оло йәки кесе булыуына ҡарамаҫтан,\nРәсәй эшҡыуарҙарының күпселеге тәүге капиталды сауҙа эшен дә туплай. Был эш тәү ҡарамаҡҡа еңел генә кеүек. Әммә бизне с тураһында һөйләгәндә, сит илдән ҡиммәтле тундар алып ҡайты п, уларҙы юғарыраҡ хаҡҡа осороу күҙ уңында тотолмай. Әлбитт ә, бындай турҙар юл сығымдарын ҡаплай һәм эшҡыуарға икмәк -с әйлек килем килтерә килтереүен. Әммә ҙур бизнес ойошторғанда\nбыл етди эш түгел, әлбиттә. Сөнки был өлкәлә дебет менән кр едитты тура килтереүҙән тыш, байтаҡ нәмәләргә өйрәнергә кәрә к. Ә инде башты ватмай ғына еңел аҡса эшләргә уйлағандар кри миналь юлға баҫа.\nӘ бит эшҡыуарлыҡ менән шөғөлләнгәндә, иҡтисади баҙарҙы өй рәнеү, бизнес -пландар буйынса эш итеү талап ителә. Әммә күп тәр бындай нескәлектәргә иғтибар итмәй. Белгестәр фекеренсә,\nбеҙҙең илдә эшҡыуарлыҡтың халыҡты эш менән тәьмин индереүгә\nкереткән өлөшө көслө иҡтисадлы илдәр менән сағыштырғанда кү пкә кәмерәк. ООН мәғлүмәттәре буйынса, доньяла бәләкәй бизне с менән халыҡтың яртыһы тиерлек шөғөлләнә. Ә бит эшҡыуарлы ҡ менән шөғөлләнгәндә, иҡтисади баҙарҙы өйрәнеү, бизнес -пла ндар буйынса эш итеү талап ителә. Әммә күптәр бындай нескәле ктәргә иғтибар итмәй. Белгестәр фекеренсә, беҙҙең илдә эшҡыу арлыҡтың халыҡты эш менән тәьмин индереүгә кереткән өлөшө кө слө иҡтисадлы илдәр менән сағыштырғанда күпкә кәмерәк. ООН м әғлүмәттәре буйынса, доньяла бәләкәй бизнес менән халыҡтың я ртыһы тиерлек шөғөлләнә.\nБашҡортостанда бәләкәй бизнес өлкәһендә иҡтисади актив ха лыҡтың 13 проценты эшләй. Был үҙ сиратында ВВП-ның яҡынса 10\nпроцентын тәьмин итә. Был өлкәлә башлыса сауҙа һәм туҡланыу\nБашҡортостан Республикаһы Президентының БР Дәүләт Йыйылыш ы -Ҡоролтайына булған Хатында эшҡыуарлыҡҡа етди иғтибар б ирелергә тейешлеге тураһында әйтеп кителгән. Күптән түгел БР Эшҡыуарлыҡ ойошмалары ассоциацияһының йыллыҡ йыйылышында\nтап ошо мәсьәләләр күтәрелде лә инде. Уның эшендә республик а Президенты хакимиәте, министрлыҡтар һәм ведомстволары вәки лдәре ҡатнашты. Был сара эшҡыуарлыҡ өлкәһендә оло ваҡиға бу лды.\nКесе бизнестың үҫеше төбәктәрҙә реформаларының бойомға а шырылыуын асыҡ күрһәтә, тиелде йыйылышта. Һәр ҡала һәм ауылд арҙа эшҡыуарҙар йәки шәхси предприятиелар һаны күберәк булға н һайын, уларҙың эш һөҙөмтәләре юғарыраҡ буласаҡ. Шулай булы уға ҡарамаҫтан, Рәсәйҙә эшҡыуарҙар һваны 1996 йылдан алып үҫ мәй тиерлек. Беҙҙең республикала иһә Рәсәй менән сағыштырған да был йәһәттән эштәр һәйбәтерәк. Башҡортостанда бәләкәй би знес өлкәһендә иҡтисади актив халыҡтың 13 проценты эшләй. Б ыл үҙ сиратында ВВП-ның яҡынса 10 процентын тәьмин итә. Был өлкәлә башлыса сауҙа һәм туҡланыу предприятиелары асылған.\nӘммә шуға ҡарамаҫтан, республикала торлаҡ -коммуналь өлкә лә эшҡыуарлыҡ предприятиелары аҙ. Бәләкәй бизнесты кредитлау\nоло мәсьәлә булып ҡала килә.\nБР Эшҡыуарлыҡ ойошмалары ассоциацияһы рәйесе Лариса Алексе ева фекере был йәһәттән ҡыҙыҡлы: - Әлбиттә, илебеҙҙә һәм республикала эшҡыуарҙар үҙҙәренең эш ен ойоштороуҙоң башынан аҙағынаса тиклем урындағы власть уғ а ярҙам итеүгә ышаныс булһын ине. Эшҡыуар - һиҙелерлек фигур а бит. Ул реаль прдукт етештерә, халыҡ өсөн эш урындары булд ыра, урындағы ҡаҙнаны тулыландыра. Власть менән конструктив диалог башлап, эшҡыуарҙар власть структураһына ла инә башлан ы. Беҙҙең арала бөгөн БР Дәүләт Йыйылышы депутаттары, ҡала һәм район Советтары депутаттары ла бар.


Ынтылыш та тәрбиәнән килә\nКешене хеҙмәт биҙәй тигән халыҡ мәҡәлен бик йыш ҡулланғанға күрәме, тапалғаныраҡ та тойолоп китә. Әммә халҡыбыҙҙың тел гәүһәрҙәренең нәҡ ошоноһо күптәребеҙҙең асылына тоғро һымаҡ. Ялсы ауылында йәшәгән Нәйлә апай Йомаева һәм уның ҡыҙы Регина тураһында булыр бөгөнгө һүҙем.\nКешене хеҙмәт биҙәй тигән халыҡ мәҡәлен бик йыш ҡулланғанға күрәме, тапалғаныраҡ та тойолоп китә. Әммә халҡыбыҙҙың тел гәүһәрҙәренең нәҡ ошоноһо күптәребеҙҙең асылына тоғро һымаҡ.\nЯлсы ауылында йәшәгән Нәйлә апай Йомаева тураһында булыр бөгөнгө һүҙем. Бөтә булмышы менән эшһөйәр, уңған, алтын ҡуллы кеше ул. Әҙ ултырыр – күп һынар тигәндәй, хәбәрсе йомошо менән юлайҡан ғына һуғылғанда ла, уның тормошҡа ғашиҡлығын күреп, дәрт-дарманына хайран ҡалдыҡ.\nНәйлә Солтан ҡыҙы аш-һыуға оҫта. Ул бешергән бәлештәр, ҡоймаҡтар, сәк-сәктәр, бауырһаҡтар, пиццалар, бөйөрөктәр һәр ваҡыт телде йоторлоҡ тәмле була тиҙәр ауылдаштары (хәйер, беҙ үҙебеҙ ҙә инандыҡ). Бар күңелен, йөрәк йылыһын һалып әҙерләгәнгә шулайҙыр.\n- Мин һикһәненсе йылдарҙа Үзбәкстанда ла йәшәп, эшләп алдым. Апайымдарға эйәреп сығып киткәйнем, шунда ваҡ-төйәккә оҫтарып ҡайттым. Бер немец апайы ла бар ине унда. Ҡул эшенә ғәләмәт оҫта ине үҙе. Сигеү-тегеүгә маһир булды, картиналар эшләне.\nӘ бешеренеү һәр ҡатын-ҡыҙҙың яратҡан шөғөлөлөр ул. Яҡындарыңды өйҙә бешкән тәмлекәстәр менән һыйлау үҙе бер кинәнес бит. Магазиндан алғансы, ҡамырын баҫа һалып бәлеш һалһаң да, һөткә генә туҡып ҡоймағын ҡойһаң да - дан. Мал аҫрағас, һөт тә, май-ҡаймағы ла, эремсеге лә үҙебеҙҙеке. Шәкәр һибеп кенә ашаһаң да эремсегенә, үҙе бер ризыҡ. Йөҙөм ҡушып та ебәрһәң, ҡунаҡ һыйы була ла ҡуя. Шулай ябай ғына һый-ниғмәттең дә ҡәҙерен белеп, матурлап әҙерләһәң, өҫтәлең йәмләнә, - ти Нәйлә апай.\nУңғандың баҡсаһы ла уңа\nБаҡсаһы ла мул уңыш бирә ул апайҙың. Йорт эргәһендәге баҡсаһы әллә ни ҙур майҙанлы булмаһа ла, шул ғына ерҙә әллә күпме йәшелсә-емеш үҫтереп, йыл да күнәк-күнәк уңышын йыя. Татлы болгар боростары ла, помидорҙары ла итләс кенә, ҡабаҡтары, ашҡабаҡтары иһә ҡолас буйы булып етешә. Нәйлә апайҙың саҡ ҡына шәкәр ҡомо һибеп, эҫе мейестә ҡыҙҙырып алған ашҡабаҡтарын да маҡтап-маҡтап һыйлана күрше-күләне.\n- Йыл һайын помидор, борос үҫентеләрен ултыртам. Бер ҡасан да һатып алмайым, үҙем өйрәнгән, белгән сорттарҙы ғына һайлайым, орлоҡтарҙы, тупраҡты көҙҙән әҙерләп ҡуям. Еребеҙ уңдырышлы. Тиреҫ менән ашландырып торғас (мал көткәс, уныһы ғына бар), йәшелсәләр гөрләп үҫә. Көҙбайлыҡтан шул салат-ҡабымлыҡтарын ябып, тоҙлап, маринадлап, туңдырып та һаҡлап ҡуябыҙ. Ҡыш буйына етә, хатта артып та ҡала.\nӘсәйҙән күреп тун бесәләр\nБөтә яҡтан килгән, бар яҡлап та өлгөр, уңған апайыбыҙ ҡорамалап түшәк-япмалар ҙа эшләй, сәйләндән картиналар ҙа сигә. Әйткәндәй, ҡыҙҙары Алина менән Регина ла әсәнән күргән- тун бескән тигәндәй, сәйләндән (ынйы бөртөктәренән) картиналар сигә.\nҠыҙҙарҙың ҡул эштәрен күргәндәр һоҡланыу ғына түгел, хайран ҡалаларҙыр. Энә күҙәүенән саҡ ҡына ҙурыраҡ булған ынйы бөртөктәрен бер рәт кенә итеп теҙеп, төҫтәр буйынса тап килтереп, тотош бер һынлы сәнғәт өлгөһө тыуҙыр сәле! Һүрәттәге бөтә картиналар ҙа сәйләндән эшләнгән.\nНәйлә апай ауыл биләмәһендә, район кимәлендә үткән һәр мәҙәни сарала әүҙем ҡатнаша, үҙе эшләгән бәләкәй мендәрҙәр, түшәк-япмалар, селтәрҙәр, ҡорамаларҙан, бәйләгән ойоҡбаш, бейәләйҙәреннә матур-матур сағыу күргәҙмәләрен ҡуя, йәмәғәт тормошоноң уртаһында ҡайнай.\n- Тормош иптәшем Рәфҡәт ағайығыҙ менән өс бала тәрбиәләп үҫтерҙек. Балаларым, шөкөр, уңған. Алина Илеш районында тора, кейәүҙә. Улым Алик ғаиләһе менән Күмертауҙа тора, дальнобойщик. Гел юлда, имен-аман йөрөһөн тип теләп кенә торабыҙ, ә Регинам эргәмдә, - ти Нәйлә апай. Төпсөк ҡыҙыҡай Регина тураһында айырым һөйләрлек. Артабан һүҙ - уның тураһында.\nСибек кенә ҡыҙыҡайҙың әле ир-егеттәр йөрьәт итмәгән малсылыҡҡа тотоноуына тәүҙә ышанмайыраҡ торһаҡ, шунан бергилке аптыраған булһаҡ, аҙаҡ был хәлдең ысын икәнлегенә инанғас, һоҡланыуыбыҙҙы йәшермәнек. 25 йәше лә тулмаған гүзәлкәй крәҫтиән (фермер) хужалығы асырға тәүәкәлләп, 11 баш мал үрсетеп ебәргән.\n- Мәктәпте бөткәс, үҙемде эске эштәр министрлығы өлкәһендә күреп хыялланғас, шул йүнәлештә уҡырға барырға булдым. Бөтә фәндәрҙән дә имтихандарҙы уңышлы бирһәм дә, физик әҙерлек яғынан үтә алманым. Башҡа уҡыу йортона диплом өсөн генә барғым килмәне, шуға ынтылып та торманым, апайым эргәһенә Себергә эшкә сығып киттем. Унда яҡшы ғына эш тура килде, үҙемә лә оҡшаны, етәкселәр ҙә эшемде яраттылар. Шулай ҙа ауылда әсәйем яңғыҙы ҡалғас, олоғайып та барғас, атайым мәрхүм булғандан һуң, бирешеп тә киткәс, һағынып та бөткәс, гел генә ситтә йөрөп булмаҫ тигәс әсәйем, ҡайтырға булдым. Был эшкә миңә ун һигеҙ йәш тулғанда уҡ нигеҙ һалып ҡуйғайныҡ. Тәүҙә килеп сыҡмайыраҡ торҙо. Эш асыу өсөн дә аҡса кәрәк бит. Әле алтауһы ауыл көтөүендә йөрөй, быҙауҙар өйҙә. Әсәй менән бергәләп ҡарайбыҙ. Көтөү ҡыуырға тиклем бер сәғәт алдан тороп һауабыҙ, һөтөн тапшырып торабыҙ. Әлегә сығым менән килем бер тиң бара. Ваҡ-төйәк өсөн генә артып ҡала. Олоғайған малды алыпһатарҙарға биреп, йәшәртеп торам. – Регина етди эшкә тотонғанлығын яҡшы аңлай, малсылыҡтағы нескәлектәрҙе лә ярайһы уҡ төплө белә.\n- Ҡышҡыһын ҡайҙа тотаһығыҙ? Мал ҡарау ауырға төшмәйме?– тип һорайым кәртә-ҡураның әллә ни иркен түгеллегенә, мал аҫтын таҙартыу ҙа үҙе бер эш икәнлегенә ишаралап.\n- Ошонда, өйҙә. Малды шул әсәй менән бергә ҡарайбыҙ. Мал аҫтын үҙем таҙартам, әсәй һауа, - тип еңел кеүек кенә итеп һөйләһә лә ҡыҙыҡай, ни тиклем дә ҙур көс талап иткәнлеген белеп торабыҙ.Ваҡытында ашатып, ваҡытында һуғарып, ваҡытында һауып, таҙа ерҙә тотһаң, матурлап баҡһаң ғына мал – мал була. Беҙ барған мәлдә Регина быҙауҙары тоҙ яларға ишек алдына иркенлеккә сығарғайны. Ирегеп уйнаҡлаған безәүкәйҙәргә ҡарап, ошондай мәлдең дә үҙенә күрә илаһи икәнлеген тояһың.\n- Яҙғы быҙауҙарға витаминлы ҡатнашмалар ҙа кәрәк. Һөткә махсус аҡбур ҡушып та, ем һалып та бирәбеҙ. Улар ҙа бит тере йән эйәләре, уларҙы ла тейешсә ҡарарға кәрәк. – Ҡара һыуыҡ булып иҫкән елдә оҙаҡ тотмай кәртәгә ҡыуаларға маташһаҡ та, малҡайҙарың инергә ашыҡмай, уйнаҡлап сыға ла китә.\n- Икмәк алып сығайым мәллә? Әүрәп инмәҫтәр микән? – тием ҡамауҙан арманһыҙ булып.\n- Икмәк бирһәң, эсенә тейә шул.- Ун йәштән ашыуға оло булһам да, мал ҡарауҙың рәт-суратын белмәгәнемә оялып та китәм. Ярҙамға Мөслимә апай килә, буш күнәк алып, дыңғырлатып ебәреүе булды, сабауыллаған быҙауҙарҙы алмаштырып ҡуйҙылармы ни, тынысланып, бер-бер артлы ҡураға инеп тә киттеләр.\n- Тиреҫте лә таҙа ғына итеп тотам, теләһә ниндәй ҡый-һай ырғытмайым, ауылда бер ағай серетмә һата, аҡсаһын ғына түләйем дә, үҙе килеп тейәп ала.\nПраваға уҡып алырға кәрәк миңә. Үҙем рүлгә ултырһам, күпкә еңелерәк булыр ине. Район үҙәгенә барып килер өсөн дә йә юлайҡан машина эҙләйһең, йә автобусҡа сығаһың, - тип һүҙен дауам итә Регина. – Мал аҙығын да, бесәнде лә һатып алам. Бесән әҙерләргә техникаһы ла, яғыулығы ла кәрәк, кеше яллаһаң, уныһына ла түләргә. Шуға һатып алыу отошло. Алты баш оло малға бер ҙур рулон бесән дүрт көнгә етә, шул сама менән иҫәпләп алдым да, бөтөүенә ҡарап, һатып алып еткереп торам. Бер юлы алырға һаҡларлыҡ урын юҡ. Йыл һайын бер кешенән генә алғас, эҙләнеп йөрөргә түгел.\nКүҙ ҡурҡаҡ, ҡул эшләй, эшләһәң, эш ҡарышмай икән шул. Башлау ғына көс. Оһоллоҡ талап иткән малсылыҡҡа тәүәкәлләп тотонған ҡыҙ баҫҡан ерҙә ут сығарып тормаһа ла, баҫалҡы ғына үҙ эшен эшләүҙе дауам итә. Эш юҡлыҡҡа зарланып, һаман хөкүмәттән әҙерҙе көткән байтаҡ мыжыҡ егеттәрҙең танауына сиртте был ҡыҙыҡай. Гүзәл затты көсһөҙ тиһәләр ҙә, ихтыяр көсө, рух көсө бар шул беҙҙә.\nНәйлә апай ғүмере буйы колхозда бил бөккән, тормош иптәше лә оҙаҡ йылдар баш иҡтисадсы булып эшләй. Икеһенең дә исемдәре ил алдында маҡтаулы була, фиҙаҡәр хеҙмәттәре лайыҡлы баһалана.\nЫсын донъяла ятҡан Рәфҡәт ағай ҙа колхоз эшенә тоғролоғо, арыу-талыу белмәй хеҙмәт итеүе, ғәҙеллеге, кәрәк саҡта уҫаллығы, үрнәк булырлыҡ абруйы менән ауылдаштары хәтерендә уйылып ҡалған.\nБалаларына тейешле тәрбиә, иң мөһиме – ынтылыш һала белгәндәр улар.\nP.S. Гәзитебеҙҙең киләһе һандарында да Ялсы, Һапаш, Вәлит ауылында йәшәгән матур ғаиләләр менән таныштырыуыбыҙҙы дауам итербеҙ.\nАвтор һәм ғаилә архивынан фотолар.


“Ҡыҙыл ҡәнәфер” акцияһы | ҺУҠЫРҘАР ӨСӨН БАШҠОРТОСТАН РЕСПУБЛИКА МАХСУС КИТАПХАНАҺЫ\nГлавная » “Ҡыҙыл ҡәнәфер” акцияһы\n“Ҡыҙыл ҡәнәфер” акцияһы\nҠыҙыл ҡәнәфер – бөтә халыҡтарҙың да батырҙарҙы иҫкә алыу һәм тере ветерандарға рәхмәт белдереү символы булып тора. Йыл һайын 1 майҙан алып 22 июнгә тиклем “Быуындар хәтере” шәфҡәтлелек фонды “Мин хәтерләйем. Мин ярҙам итәм” девизы аҫтында ҡәнәфер һүрәте төшөрөлгән значоктар тарата. Унан килгән аҡсаны ветерандарға юғары технологиялы медицина ярҙамы күрһәтеүгә йүнәлтә.\nЕңеү көнөндә генә түгел, шулай уҡ, 22 июнь – хәтерләү көнө алдынан да һәр беребеҙ ошо тормош өсөн алышҡандарға рәхмәт әйтергә тейешбеҙ. Бының өсөн мотлаҡ “Ҡыҙыл ҡәнәфер” значогын алырға һәм ветерандарға ярҙам итергә кәрәк.\nЗначокты «Магнит», Spar, «7Я», Sela, Billa, «Бахетле», «Шамса», «Комус», «Мосигра», «Твой дом», «Бегемот», «РиОМАГ», «Новэкс», «Чудодей» кеүек » ҙур һатыу селтәрҙәрендә, еАптека, шулай уҡ, «Роснефть” заправкаларында, күп кеше йөрөгән урамдарҙа алырға мөмкин.


Республикала 230 меңгә яҡын студент Татьяна көнөн билдәләй // Йәмғиәт | новости башинформ.рф\nРеспубликала 230 меңгә яҡын студент Татьяна көнөн билдәләй\n13:23, 25 января 2013 Йәмғиәт\nБашҡортостандың юғары һәм урта махсус уҡыу йорттарында белем алған 230 меңгә яҡын студент бөгөн үҙҙәренең «һөнәри» байрамын – Татьяна көнөн билдәләй. Был байрам бына инде ике быуаттан ашыу билдәләнә, әммә дәүләт кимәлендә ул тик 2005 йылда рәсмиләштерелде.\nБашҡортостан студенттары ла байрамдан ситтә ҡалмаясаҡ. БР Мәғариф министрлығы мәғлүмәттәре буйынса, республиканың юғары уҡыу йорттарында әлеге ваҡытта – 160 мең студент, урта махсус уҡыу йорттарында 70 меңгә яҡын кеше белем ала.\nӨфө дәүләт авиация техник университетында студенттар Татьяна көнөн саф һауала билдәләйәсәк. Юғары уҡыу йортоноң матбуғат үҙәгенән хәбәр итеүҙәренсә, студенттар ҡаласығы майҙанында (Минһажев урамы) төрлө конкурстар, спорт ярыштары, уйындар һәм күмәкләп сәй эсеү ойоштороласаҡ. Байрам дискотека менән тамамланасаҡ.\nБашҡорт дәүләт аграр университетында байрам сараларынан тыш, аҙыҡ-түлек технологиялары факультетында Асыҡ ишектәр көнө үтәсәк. Башлана – 15.30 сәғәттә.\nМ.Аҡмулла исемендәге Башҡорт дәүләт педагогия университетында Рәсәй студенттары көнөн театрлаштырылған тамаша менән билдәләйәсәктәр.\nТеги: студенттар, татьяна көнө


Өфөлә Президент шыршыһы үтте // Йәмғиәт | новости башинформ.рф\nӨфөлә Президент шыршыһы үтте\n10:21, 24 декабря 2013 Йәмғиәт\nӨфөнөң Химиктар мәҙәниәт һарайында дүшәмбе, 23 декабрҙә, меңгә яҡын малай һәм ҡыҙҙар үҙҙәренең сағыу һәм тылсымлы Яңы йыл байрамын ҡаршыланы. Төп Яңы йыл иртәлегенә — Президент шыршыһына 800-ләп бәләкәй ҡунаҡтар һәм театрлаштырылған тамашала ҡатнашыусы 200-гә яҡын бала йыйылды.\nБайрамға билет алыусылар йыл буйына тырышып уҡып, үҙҙәрен яҡшы тотоу ғына түгел, мәктәптән тыш эштәрҙә лә әүҙем ҡатнашты. Был балалар спорт ярыштарында, бейеү һәм вокал конкурстарында, фестивалдәрҙә уңыш яуланы. Бында шулай уҡ «Мәрхәмәт» хәйриә белем биреү фондынан балалар һәм хәрби бурысын үтәгәндә һәләк булған хәрби хеҙмәткәрҙәрҙең һәм республика эске эштәр органдары хеҙмәткәрҙәренең балалары килде.\nБашҡортостан Президенты исеменән балаларҙы БР Хөкүмәте Премьер-министры урынбаҫары Лилиә Ғүмәрова ҡотланы.\n— Бөгөн был залда күп милләтле республикабыҙҙың бөтә мөйөштәренән иң аҡыллы, иң әүҙем, иң тапҡыр, иң тырыш балалар йыйылған, — тип билдәләне Лилиә Ғүмәрова. — Был көндө һеҙгә, ҡәҙерле балалар, ныҡлы сәләмәтлек, изге эштәрегеҙҙә уңыштар, яҡынлашыусы йыл һеҙҙең өсөн уңышлы булыуын, бөтә хыялдарығыҙ ҙа тормошҡа ашыуын, йөҙҙәрегеҙҙән йылмайыу китмәүен, уҡыу һеҙгә тик шатлыҡ һәм ҡәнәғәтлек килтереүен теләйем. Хеҙмәтегеҙ, тырышлығығыҙ һәм уңыштарығыҙ арҡаһында республикабыҙ йылдан-йыл көслөрәк була бара. Байрам менән һеҙҙе, йәш буҫтар! Яҡынлашыусы Яңы йыл менән!\nҺәр ваҡыттағыса БР Мәғариф министрлығы тарафынан ойошторолған республиканың төп шыршыһы барыһына ла шатлыҡлы мәлдәр бүләк иткән ысын мөғжизәле байрам булды. Тантанала балаларҙы Яңы йылдың төп тылсымсыһы — ейәнсәре Ҡарһылыу менән Ҡыш бабай ҡаршы алды. Мәҙәниәт һарайы фойеһында улар өсөн балалар шиғыр һөйләне, бейене, матур шыршы тирәләй йырлап әйләнде.\nҺуңынан ҡунаҡтарҙы тамаша залына «Яңы йыл музейы» музыкаль спектакль-әкиәтенә саҡырҙылар. Көмөш күлдәк кейгән ҡар бөртөктәре, аборигендар, мысыр фараоны, терелгән мумиялар, боронғо грек алиһәләре һәм башҡа бик күп геройҙар Ҡыш бабайҙың нисек Яңы йыл музейын төҙөүе һәм үҙе үк унда юғалыуы хаҡында тарих һөйләнеләр.\nСағыу әкиәт декорациялары, матур костюмдар, төрлө махсус эффекттар — былар барыһы ла төп Яңы йыл балалар байрамының ҡабатланмаҫ атмосфераһын тыуҙырҙы.\nСпектаклгә Башҡорт драма театры, ҡурсаҡ театры, Милли йәштәр театры актерҙары, шулай уҡ балалар ижади коллективтары йәлеп ителгән. Тамашаны ҡуйыусы режиссер — Илшат Фәхертдинов. Сценарий авторы — Башҡорт дәүләт ҡурсаҡ театрының әҙәби бүлек мөдире Владимир Аношкин.\nПрезидент шыршыһы тураһында иҫтәлеккә балаларға йомшаҡ уйынсыҡтар, Зәйнәб Биишеваның «Һөнәрсе менән өйрәнсек» китабы һәм тәмлекәстәр бүләк ителде.\nТеги: яңы йыл,президент шыршыһы


26 декабря 2016 — 16:08 ГТРК «Башкортостан»\nҠара диңгеҙҙә ТУ-154 самолеты һәләкәткә осраған биләмәлә эҙләү-ҡотҡарыу операцияһы дауам итә. Әле бында 109 водолаз, 32 судно һәм катер, биш вертолет, пилотһыҙ самолет, һыу аҫты аппараттары эшләй. Самолеттың тимер һыныҡтары 100 метр тәрәнлектә ята.\nСүриәнең ҡораллы оппозицияһы Алеппоның көнсығыш кварталдарын ҡалдырып китә. Был операцияны кисә тамамлауға һауа шарттары ҡамасауланы. Ҡапыл һыуытып ҡар яуғас кешеләрҙе сығарыу ҙа туҡталып ҡалды. Ҡораллы оппозицияны сығарыу Сүриә хакимиәттәренә 300 меңдән ашыу кеше үлеменә килтергән граждандар һуғышын тамамларға мөмкинлек бирә.\n“Германия өсөн альтернатива” фирҡәһе Ангела Меркельды вазифаһынан китергә саҡыра. Ә Регида фирҡәһе иртәгә ил буйынса ҡаршылыҡ акциялары үтәсәк тип белдерҙе. Депутаттар белдереүенсә, илдә килеп тыуған хәл- террор янауы өсөн Ангела Меркель яуап бирергә тейеш.\nБилдәле блогер Кейси Нейстат сноуборд өсөн дрон эшләгән. Ул кешене һауаға күтәрергә һәләтле. Ҡеүәтле дрон тураһындағы видеоны һәр кем интернетта ҡарай ала. Унда Санта-Клаус костюмы кейгән Нейстаттың ҡеүәтле коптер ярҙамында ҡарҙа шыуыуы һәм йорттар өҫтөнән ососуы күрһәтелгән.\nХәйерле иртә, Республика! – Батырҙарға – дан!\nХәйерле иртә, Республика! -Һынамыштар. Ырымдар. Тыйыуҙар\nВести-24. Башкортостан - 06.04.20\nМ5 трассаһының Башҡортостандан алыҫ түгел арауығында ҡот осҡос авария теркәлде\nУсть Катав ҡалаһы тирәһендә ДАФ йөк автомобиленең тауҙан төшөп барғанда тормоздары сафтан сыға һәм ул бер йүнәлештә китеп барған икенсе йөк машинаһына һәм тағы ла еңел КИА, Хонда, ВАЗ Мицубиси һәм Форд автомобилдәренә бәрелә. Бәрелеш һөҙөмтәһендә еңел автомобилдәрҙең барыһы ла янып бөтә. ВАЗ...\nӨфөлә инкассаторҙарға һөжүм иткәндәр\nҮткән шәмбе Өфөлә һөжүмгә дусар булған инкассаторҙарҙың береһе дауаханала аңына килмәй вафат булған. Икенсеһе ауыр хәлдә Мәскәүгә оҙатылған. Әлеге ваҡытта енәйәтте асыҡлау буйынса тикшереү эштәре бара. Был урындағы фажиғәне бөгөн ҡоромға буялған аҙыҡ арбалары менән банкоматтар ғына хәтерләтә. Улар...\nУрал аръяғы үҫеше ни өсөн тотҡарлана?\nСибайҙа Урал аръяғы райондарының иҡтисади үҫеше өйрәнелде. Ошо мәсъәләгә арналған кәңәшмәне Респулика башлығы Рөстәм Хәмитов үткәрҙе һәм төбәк үҫешен күҙаллаған маҡсатлы программа тейешле кимәлдә үтәлмәүен белдерҙе. Ошоно күҙ уңында тотоп Урал аръяғы райондарының үҫеш программаһы тағы ла 5 йылға...\nЙәмәғәт эшмәкәре Рәсимә Ураҡсина арабыҙҙан китте\nРеспублика йәмәғәслеге ҙур юғалтыу кисерҙе. Ҡатыу ауырыуҙан һуң, 65-се йәшендә билдәле шағирә һәм педагог Рәсимә Ураҡсина арабыҙҙан китте. Рәсимә Минибулат ҡыҙы 1950-се йылда Дәүләкән районының Яңы Яппар ауылында тыуған. Башҡорт дәүләт университетын тамамлағандан һуң, Сибай педагогия...\nБөтә Рәсәй инвалидтар йәмғиәтенең Башҡортостан бүлеге ағзалары оло юлға әҙерләнәМөмкинлектәре сикләнгәндәрҙең сикләнмәгән мөмкинлектәре\nБөтә Рәсәй инвалидтар йәмғиәтенең Башҡортостан бүлеге ағзалары оло юлға әҙерләнә. Мөмкинлектәре сикләнгәндәр өсөн тауға үрләү, әлбиттә, бик ауыр. Әммә инвалидтар бирешергә уйламай. Республикала беренсе тапҡыр ойошторолған “Тарих” хәрби-патриотик форумының төп ойоштороусылары тап улар - Өфө...\nЯпонияла Америка Ҡушма штаттарының хәрби базаһында ҙур шартлауҙар яңғыраған. Ғәҙәттән тыш хәл Токионан алыҫ түгел Сагамихара ҡалаһында теркәлгән. Шартлауҙар һөҙөмтәһендә базала янғын сыҡҡан. 900 кв.м тәшкил иткән майҙандағы янғынды һүндереү өсөн ете сәғәттән ашыу ваҡыт китә. Властар хәбәр итеүенсә...\nМәләүез районында 9 йәшлек малай комбайн аҫтында ҡалған\nМәләүез районында фажиғәле хәл сәбәптәрен асыҡлайҙар. Һуҡайлы хужалығында кукуруз урған ваҡытта 9 йәшлек бала комбайн аҫтында ҡалған. Билдәле булыуынса, ваҡиға йома көн киске сәғәт 11-ҙәр тирәһендә теркәлә һәм был ваҡытта малай әсәһе менән бергә була. Мәғлүмәттәр буйынса малайҙың ике аяғы ла...\nҠәһирәлә шартлау һөҙөмтәһендә тиҫтәләгән кеше йәрәхәтләнгән. Төндә билдәһеҙ кешеләр урындағы полиция бинаһы янында автомобилде шартлатҡан. Урындағы мәғлүмәт саралары был шартлауҙы мысыр президенты ҡул ҡуйған яңы ҡанун менән бәйләй. Ул көс структураларына террор менән көрәштә киң мөмкинлектәр...\nЯнғындан зыян күреүселәр ярҙам алды\nАуыл халҡы бурҙан ҡала уттан ҡалмай тигән мәҡәлдең дөрөҫлөгөнә үҙ миҫалында инанды. Август баштарында сыҡҡан янғын һөҙөмтәһендә бер-нисә ғаилә йорт-ҡаралтыһыҙ тороп ҡалды. Ошонан һуң беҙҙең телекомпания фажигәғә тарыусыларға ярҙам акцияһын иғлан итте. Изге эшкә бик күп кеше ҡушылды. Бөрйән...\nБашҡортостан Дәүләт Телерадиокомпанияһы телевизор ҡараусылар һәм радио тыңлаусыларға уңайлыҡтар тыуҙырыу маҡсатында, үҙгәртеп-ҡороуҙарҙы дауам итә. Шулай итеп, бөгөндән компания холдингына ҡараған Вести ФМ Өфө радиостанцияһы 102.1 йышлығында эфирға сыға башлай. Был тәү сиратта дөрөҫ һәм һуңғы...\nИглин районы Уранда ауылында йәшәүсе Радалия Әхмәтоваға яҡын-арала табип ярҙамы кәрәк\nҠыҙҙың умыртҡа һөйәге ҡыйшайыу сәбәпле, эске ағзалары үҫешә алмай. Ун биш йәшлек Радалияға тиҙ-арала операция кәрәк. Ҡыҙҙың дүртенсе дәрәжә сколиоз. Гүзәл Ишкинина репортажы.Радалия яңы ғаиләлә ун ике йыл. Үҙ ата-әсәһен иҫләмәй ҡыҙ. Өс йәшендә үкһеҙ етем ҡалған баланы һәм уның ун йәшлек ағаһын...\nМатематика һәм башҡа фәндәрҙән Берҙәм дәүләт имтихандары һөҙөмтәләре быйыл түбән\nМәғарифты үҫтереү институты тейешле кимәлдә эшләмәй. Был турала Республика мәғариф кәңәшмәһе барышында төбәк башлығы Рөстәм Хәмитов белдерҙе. Берҙәм дәүләт имтихандары һөҙөмтәләренән күренеүенсә, уҡыусыларҙың 25 проценты матматика буйынса түбән баллдар йыйған. Юғары белем биреү системаһы ла заман...\nБыл аҙнала Өфө-Дим трассаһында төҙөкләндереү эштәре башланды\nӘле юл төҙөүселәр асфальттың беренсе ҡатламын ала, һуңынан иһә яңыһын һаласаҡ. Юлды киңәйтеү планлаштырыла, шулай уҡ, пассажирҙарға уңайлы булһын өсөн яңы туҡталыштар ҡуйыласаҡ. Барлығы юл һалыусылар 4 километр ярымдан ашыу ҡатламды алыштырасаҡ. Өфө-Дим юлында яҙлы-көҙлө һәм ҡышын йыш ҡына...\nТольятти – Өфө автобусы аварияға осраған\nҺамар өлкәһендә аварияға эләккән Тольятти – Өфө автобусында зыян күреүселәр һаны 22 кешегә еткән. Фаразлауҙар буйынса водитель рулдә йоҡлап киткән. Автобус менән 28 йыл стажы булған 46 йәшлек ир кеше идара иткән. Урындағы юл хәрәкәте хәүефһеҙлеге дәүләт инспекцияһынан хәбәр итеүҙәренсә,...\nБөгөн Нефтекамала Башҡортостан уҡытыусыларының август кәңәшмәһе уҙа\nОшо минуттарҙа Нефтекамала уҡытыусыларҙың август кәңәшмәһенең пленар ултырышы башланып тора. Уның эшендә республика башлығы Рөстәм Хәмитов ҡатнаша. Хәбәрсебеҙ Ғәзиз Лоҡманов әле беҙҙең студия менән тура бәйләнештә. Ғәзиз һаумы, кәңәшмәлә ниндәйерәк ҡарарҙар ҡабул ителер тип көтөлә?\nЯңы уҡыу йылы башланырға ике аҙна самаһы ваҡыт ҡалды\nМәктәптәр уҡыусыларҙы ҡабул итергә әҙерләнә. Башҡортостан буйынса баш федераль инспектор республика белем биреү учреждениеларының әҙерлек кимәлен координация кәңәшмәһендә тикшерҙе.Мәктәптәрҙе уҡыу йылына әҙерләү биналарҙың эске биҙәлешен яңыртыуҙан һәм капиталь төҙөкләндереүҙән башлана. Был...\nТөркиәлә көн һайын тиерлек полицияға һәм һалдаттарға һөжүм итәләр. Анадолу агентлығы хәбәр итеүенсә, Сиирт виләйәтендә полицияның 8 хеҙмәткәре һәләк булған. Төркиә хакимиәттәре террорға ҡаршы операция иғлан иткән. Уның барышында ислам дәүләтенең һәм курд эшсе партияһының бер-нисә ағзаһы ҡулға...\nПравославтар Алма спасын билдәләне\nОшо датаға арнап дини йорттарҙа байрам саралары үтте. Өфөнөң Киров урамындағы ҡорамда ла христиан руханиҙары алма һәм башҡа емештәргә изге һыу бөркөп, үҙ фатихаларын бирҙе. Инаныуҙар буйынса, изге алмаларҙы һәм емештәрҙе ашаған кешенең күңеле таҙарына.Алма спасын икенсе төрлө уңыш йыйыу осоро ла...\nРеспубликала яңы уңыштың миллион йөҙ ҙә ун алты мең тоннаһы йыйып алынды\nИлеш хужалыҡтары 56 мең тонна арыш-бойҙайҙы ырҙын табаҡтарына ташыған. Саҡмағошта был күрһәткес илле өс мең тоннаға тиң. Һуңғы мәғлүмәттәр буйынса республика баҫыуҙарының 3-тән бер өлөшөндә урып-йыйыу теүәләнгән. Бураларға 1 миллион 100 меңгә яҡын ашлыҡ һалынған. Республика башлығы Рөстәм Хәмитов...\nБыл аҙнала Сибай ҡалаһы 60 йыллыҡ юбилейын билдәләй\nБайрам сиктәрендә төбәктә бик күп саралар уҙғарыла. Ошо көндәрҙә иң яҡшы ҡымыҙ етештереүсене асыҡлау буйынса мәртәбәле бәйге үтте. Беренсе тапҡыр ойошторолған конкурста республиканың Урал аръяғынан тиҫтәнән ашыу хужалыҡ ҡатнашты. Халҡыбыҙҙың милли эсемлеген данлаған, ҡымыҙ етештереүселәрҙең данын...\nКоллекторҙар башбаштаҡлығы сигенән сыға\nҠырмыҫҡалы районы Шайморат ауылында йәшәүсе пенсионер улының түләнмәгән бурысы өсөн берҙән-бер һыйырынан ҡалған. Коллекторҙар ерҙе, йортто тартып алыу, ут һәм газды һүндереү менән ҡурҡытып ғаиләнең малын тейәп алып китә. Алмира Нурмөхәмәтова күршеләре менән был хәлдең нисек булғанын һаман аңлап...\nШаҡша күперен ремонтлай башланылар\nӨфөнөң үҙәк өлөшөн Шаҡша биҫтәһе, Иглин районы һәм М-5 трассаһы менән тоташтырыусы төп юлдарҙың береһе ремонтҡа ябыла. Ҡариҙел йылғаһы аша һалынған күперҙә бөгөндән төҙөкләндереү эштәре башлана. Ҡариҙел аша һалынған күперҙе һуңғы тапҡыр бынан теүәл ун йыл элек ремонтлағайнылар. Хәҙер инде ул ныҡ...\nИндонезияла һәләкәткә осраған самолеттың ҡара ҡумтаһы табылған. Ил хакимиәттәре был фажиғә сәбәптәрен атауҙан баш тарта. Яҡынса мәғлүмәттәр буйынса, самолет тауға бәрелгән. Ислам дәүләте һуғышсылары төркиә президент Эрдоганды иблис менән сағыштырып төрөктәрҙе ихтилалға саҡырҙы. Ислам дәүләте...


Хоҡуғыңды беләһеңме, студент?\nГлавная » Башҡорт теленең практик курсы. Күнегеүҙəр йыйынтығы » 22. Хоҡуғыңды беләһеңме, студент?\nСтудент бер юлы ике уҡыу йортонда белем алыу хоҡугына эйәме ?\nЗакон буйынса, студенттарға бер юлы бер нисә уҡыу йортонда белем алыу хоҡуғы бирелгән, ләкин ул көндөҙгө бүлек студенттарына ҡағылмай.\nБатырҙа ла ял кәрәк.\nСтудент тигәс тә көнө буйы лекция тыңлап ҡына ултырырға тимәгән, уның да сиге булырға — дәрестәр, лекциялар һаны аҙнаһына 54 сәғәттән артмаҫҡа тейеш.\nВузды ташлаған студент яңынан тергеҙелә аламы ?\nҮҙ теләге йәиһә ниндәйҙер сәбәп менән уҡыуын ҡалдырған студент шул уҡ уҡыу йортонда яңынан уҡый ала. Өҫтәүенә, әгәр ҙә ул әлегә тиклем түләүһеҙ бүлектә белем алһа, артабан да шул уҡ нигеҙҙә уҡыуын дауам итәсәк.\nБер уҡыу йортонан икенсе уҡыу йортона күсергә мөмкинме ?\nБер уҡыу йортонан икенсеһенә күсеү өсөн ниндәйҙер мөһим сәбәп булырға тейеш.\nАкадемик отпуск кемдәргә тейеш ?\nАкадемик отпуск студенттарға медицина ҡушыуы буйынса йәиһә айырым осраҡтарҙа (ғаилә хәлдәре, ҡаза күреү) бирелә. Әммә ул бер йылдан да оҙон булырға тейеш түгел.\nХәрби хеҙмәттән кемдәр азат ителә ?\nДәүләт ҡарамағындағы, муниципаль һәм дәүләт аккредитацияһы үткән һәм дәүләт ҡарамағында булмаған урта һәм юғары профессиональ белем биреү учреждениеларының көндөҙгө бүлек студенттары уҡыған осорҙа армияға саҡырылмай. Ә инде уҡыу йортоноң аккредитацияһы юҡ икән, тимәк, армияға барырға тура киләсәк.\nОлимпия уйындары ҡасан барлыҡҡа килгән?\nОлимпия уйындары тураһындағы тәүге мәғлүмәттәр беҙҙең эраға тиклемге 776 йылға ҡарай. Ул — ярыштарҙа еңеүселәр исемлеге.\nБыл уйындар дүрт йылға бер тапҡыр боронғо гректар изге тип һанаған Олимп тауында үткәрелгән. Улар биш көн барған. Тантаналы йөрөштәрҙән һуң Зевс исемле алла хөрмәтенә ҡорбан килтергәндәр. Һуңынан йүгереү, көрәш, йоҙроҡ һуғышы, һөңгө сөйөү, ике тәгәрмәсле арбалар менән уҙышыу кеүек ярыштар үткәрелгән.\nҺуңыраҡ, беҙҙең эраға тиклемге IV быуатта, Олимпия уйындарында, спортсыларҙан тыш, шағирҙар, музыканттар, актерҙар сығыш яһай башлаған. Еңеүселәргә ҙур хөрмәт күрһәтелгән. Улар һалымдарҙан азат ителгән һәм үлгәнсе дәүләт иҫәбенән туҡланыу хоҡуғы алған.\nОлимпия уйындары тотош донъя байрамы һаналған. Был ваҡытта бөтә һуғыштар туҡталып торған. Ләкин 304 йылда Рим императоры был уйындарҙы үткәреүҙе тыя.\n1884 йылда Парижда Халыҡ-ара спорт конгресы үткәрелә. Конгресс Олимпия уйындарын ҡайтанан тергеҙергә ҡарар итә һәм 1896 йылдың 5 апрелендә Афина ҡалаһында асылған уйындар хәҙерге Олимпия хәрәкәтенең яңы тарихын башлап ебәрә.\n“Каникул” һүҙе ҡайҙан килеп сыҡҡан?\nБөтәбеҙгә лә билдәле булыуынса, каникул — ял осоро. Был һүҙ һәр уҡыусыла шатлыҡ тойғоһо уята. Ул этимологияһы буйынса латин һүҙе “канис” тан алынған.\nБорон римляндар “Сириус” йондоҙон “Каникула” тип йөрөткәндәр. Ул\n—күк йөҙөндә балҡып яныусы иң сағыу йондоҙ. Айырыуса ул июль айында яҡты нурҙар сәсә, ошо ваҡыт Римда йәйге эҫе көндәр башлана һәм уҡыуҙар туҡталып торған. “Каникул” һүҙе ошо йондоҙ атамаһынан килеп сыҡҡан.\nЛекция, реферат. Хоҡуғыңды беләһеңме, студент? - понятие и виды. Классификация, сущность и особенности. 2018-2019.\n21. Хәрбиҙәр « | » 23. Г азетаға нисә йәш?